Cilj projekta "Staze urbane mobilnosti na teritoriji grada Bora" je unapređenje bezbednosti saobraćaja, životne sredine i pristupačnosti saobraćajne infrastrukture sa posebnim akcentom na osobe sa otežanim kretanjem na teritoriji grada Bora. Kreiranjem inovativne internet platforme mobilitybor.com, Sigurne staze žele da promovišu koncept urbane mobilnosti kao savremenog i inovativnog vida javnog zagovaranja. S obzirom da će platforma sadržati crowdsourcing komponentu, projekat će doprineti i edukaciji i podizanju svesti o crowd-sourcing-u.\nProjektne aktivnosti (platforma, tribine, ankete, edukacije i panel diskusije) će omogućiti građanima da aktivno i direktno učestvuju u urbanističkom uređenju grada, i da njihovi problemi budu vidljiviji u široj zajednici, a da donosioci odluka u Gradskoj upravi Bor budu informisani o problemima građana. Platforma mymobilitybor.com bi premostila jaz između donosioca odluka i građana, građani i ciljne grupe bi preko platforme unosili probleme u gradu, dok bi sa druge strane donosioci odluka i javna preduzeća mogli da uoče i reaguju na problem na vreme, što bi doprinelo i unapređenju dijaloga i saradnje između javnih vlasti i građana.\nProjekat se realizuje od 1. aprila do 31. oktobra 2021.godine.\nUdruženje Sigurne staze predstavlja pionirski projekat u Srbiji u oblasti bezbednosti mladih u saobraćaju. Jedino strukovno udruženje koje se profesionalno bavi bezbednošću saobraćaja i saobraćajnim i urbanističkim planiranjem kao i upotrebom i razvojem novih tehnologija na teritoriji Timočke Krajne. Poverenje građana Bora i uticaj su stekli kroz različite projekte, obrazovne, edukativne i informativne tekstove koji su objavljeni na sajtu Udruženja kao i kroz niz edukativnih radionica i javnih tribina posvećenih bezbednosti saobraćaja. Udruženje je radilo na obuci predškolaca u Boru, razvilo mobilnu i web aplikaciju „Prijavi saobraćajni problem“, u saradnji sa osnovnim školama na teritoriji grada Bora i učestvovalo u izradi knjige “Siguran smer” koja će biti dostupna svim osnovcima Timočke Krajine.\nOd saobraćajnog vaspitanja u školama do bezbednosti učesnika u saobraćaju\nPreventivnim merama do veće bezbednosti dece u saobraćaju\nInicijativa za usvajanje Strategije bezbednosti saobraćaja u Boru\nZaštitimo decu u saobraćaju uređenjem zona škola u Boru\nRezultati istraživanja: Stanovnici grada Bora žele staze urbane mobilnosti i veću bezbednost saobraćaja


Tužilac koji vodi istrage o Trampovim saradnicima ipak podneo ostavku\nTužilac Džefri Berman (Foto: Rojters/Andrew Kelly)\nAmerički okružni tužilac za Menhetn Džefri Berman odlučio je da ode sa funkcije nakon što je dobio uverenja da će se sve istrage koje je započeo o saradnicima predsednika Donalda Trampa biti nastavljene.\nVisokopozicionirani federalni tužilac, čija je kancelarija vodila istragu o ličnom advokatu predsednika Amerike Donalda Trampa, Rudolfu Đulijaniju, prvobitno je odbio da podnese ostavku, nakon što je administracija nenajavljeno objavila da će ga smeniti.\nDramatični obrt samo je poslednji u nizu neobičnih poteza sekretara za pravosuđe Vilijama Bara, za koje kritičari smatraju da imaju za cilj političku korist Trampa i da podrivaju nezavisost Sekretarijata za pravosuđe.\nTakođe, koincidira sa željom Trampa da ukloni zvaničnike za koje se smatra da ga ne podržavaju u potpunosti. Poslednjih nedelja otpustio je nekoliko ključnih ljudi agencija, uključujući i onog koji je igrao ključnu uliogu u procesu impičmenta prošle godine.\nPredsednik Amerike Donald Tramp se distancirao od ovog slučaja, i rekao je reporterima da je odluka o smeni Bermana, "isključivo u rukama sekretara za pravosuđe".\nBar je u petak kasno uveče izdao neočekivano saopštenje, u kome je naveo da tužilac na Menhetnu odlazi sa funkcije i da će nominovati predsednika Komisije za bezbednost i razmenu Džeja Klejtona na to mesto.\nBerman je na čelu uticajne kancelarije koja istražuje slučajeve teškog terorizma, finansijske malverzacije Vol strita i korupciju u vladi, i naveo je da je za Barovu odluku saznao iz medija, i da neće otići bez pogovora. Njegova prva reakcija, pre nego što je kasnije u subotu podneo ostavku bila je:\n"Nisam podneo ostavku i nemam nameru da dam ostavku na moju funkciju. Napustiću ovo mesto kada kandidat koga imenuje predsednik bude potvrđen u Senatu. Do tada, naše istrage se nastavljaju bez odlaganja ili prekida".\nOd kada je postavljen na to mesto u januaru 2018, Berman se bavio ličnostima iz Trampove okoline. Njegova kancelarija je vodila istragu protiv Majkla Koena, Trampovog bivšeg ličnog advokata, optužila dva Đulijanijeva saradnika i pokrenula istragu o Đulijanijevoj umešanosti u pokušaje da se iskopa prljav veš Trampovih protivnika u Ukrajini.\nTužioci nisu optužili Đulijanija za nezakonitosti. Iznenadan pokušaj smene Bermana događa se istovremeno sa pokušajem Sekretarijata za pravosuđe da obustavi izlazak knjige bivšeg savetnika za nacionalnu bezbednost Džona Boltona iz štampe, u kojoj se nalaze i tvrdnje da je Tramp pokušao da utiče na istrage Bermanove kancelarije.\n"Ovaj pokušaj smene u kasno veče petkom smrdi na moguću manipulaciju pravnog procesa. Šta to ljuti predsednika Trampa? Nekadašnje radnje ovog tužioca ili one koje su u toku?", naveo je na Tviteru senator iz Njujorka Čak Šumer, lider demokratske manjine u Senatu.\nPredsednik Komiteta za pravosuđe Džerod Nadler, takođe demokrata, kaže da planira da pozove Bermana da svedoči.\nBerman je zamenio Prita Bararu, koji je smenjen početkom 2017, čim je Tramp postao predsednik. Barara, otvoreni kritičar predsednika, rekao je da je tajming smene njegovog naslednika čudan.\n"Zašto se predsednik rešava tužioca u Njujorku koga je sam izabrao, kasno uveče u petak, manje od 5 meseci od izbora?", napisao je Barara na Tviteru, misleći na predsedničke izbore u novembru.\nDok Senat ne razmotri imenovanje Klejtona, Tramp je imenovao Krejga Karpenita, američkog okružnog tužioca za Nju Džersi, kao vršioca dužnosti okružnog tužioca za južni Njujork, naveo je Bar u saopštenju.\nStiv Vladek, profesor na Univerzitetu Teksasa u Pravnoj školi Ostina, kaže da to mesto treba da popuni neko koga je potvrdio Senat ili izabrao sudija. Karpenito, kako je napisao Vladek na Tviteru, ne ispunjava nijedan od tih uslova. Ipak, Vladek je citirao i zakon koji daje predsedniku ovlašćenja da smenjuje tužioce.\nKlejton je pre nego što je preuzeo Komisiju, bio advokat specijalizovan za spajanje firmi u kompaniji Sulivan i Kromvel. Na čelu komisije, viđen je kao čovek koji se zalaže za kompromis među strankama.\nZvaničnik Sekretarijata za pravosuđe naveo je da je Klejton, koji namerava da ode iz administracije i vrati se u Njujork, "izrazio interesovanje" za funkciju tužioca u Njujorku i da je Bar mislio da je to "dobra ideja".\nBarovo saopštenje stiže manje od nedelju dana od planiranog pretresa u Nadlerovom komitetu, gde se očekuje da zvaničnici Sekretarijata za pravosuđe svedoče o političkom uticaju u tom sekratrijatu.\nBar je ranije ove godine, intervenisao da se smanji kazna za dugogodišnjeg Trampovog saveznika Rodžera Stouna, zbog čega se svih četvoro tužilaca iz protesta povuklo sa slučaja.


Ujedinjeni Arapski Emirati - Jeftini lokalni letovi - Rezervacija lokalnih letova - eSky.rs\nAvio karte iz Ujedinjenih Arapskih Emirata\nLokalni letovi - Ujedinjeni Arapski Emirati\nProverite najbolje prilike za letove - Ujedinjeni Arapski Emirati\n✔ Postoje li posebne ponude za letove iz Ujedinjenih Arapskih Emirata do Ujedinjenih Arapskih Emirata na eSky.rs?\n✔ Mogu li se pobrinuti za osiguranje prilikom rezervacije leta iz Ujedinjenih Arapskih Emirata do Ujedinjenih Arapskih Emirata?\n✔ Ako rezervišem let iz Ujedinjenih Arapskih Emirata do Ujedinjenih Arapskih Emirata, mogu li da rezervišem ujedno i smeštaj?\n✔ Koje avio-kompanije nude letove iz Ujedinjenih Arapskih Emirata do Ujedinjenih Arapskih Emirata?\nBudite sigurni, da na eSky.rs ponuda letova iz Ujedinjenih Arapskih Emirata do Ujedinjenih Arapskih Emirata uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Ujedinjeni Arapski Emirati - Ujedinjeni Arapski Emirati\nPopularni gradovi Jeftini letovi iz Šardže Jeftini letovi iz Abu Dabija Jeftini letovi iz Dubaija Jeftini letovi iz El Ajna Jeftini letovi iz El Fudžejre Jeftini letovi iz Ras el Hajme\nPopularni aerodromi: Jeftini letovi od Dubai Intl Airport Jeftini letovi od Dubai World Central Jeftini letovi od Abu Dhabi Intl Airport Jeftini letovi od Sharjah Intl Airport Jeftini letovi od Dubai Bus Station Jeftini letovi od Delma Island Airport


OEBS:BiH parlamentarci da postignu kompromis\nŠef Misije OEBS u BiH Flečer Barton rekao je da bi članovi parlamenta BiH trebalo da preduzmu sve što je u njihovoj moći da bi postigli kompromis u vezi sa jedinstvenim matičnim brojem (JMB) i primijenili odluku Ustavnog suda BiH iz 2011. godine, podsjetivši ih da je ostalo 170 dana da se to postigne.\nOn je pozvao parlamentarce da postignu kompromisno rješenje koje bi omogućilo izdavanje ličnih dokumenata, saopšteno je iz OEBS-a.\n"Urgentno je rješavanje pitanja JMB-a za djecu rođenu u BiH. Bez toga, oni će biti suočeni sa mnogim negativnim implikacijama. To utiče na njihovu slobodu kretanja i pravo na zdravstvenu zaštitu", istakao je Barton.\nU razgovoru sa predstavnicima nadležnih institucija u BiH povodom ovog pitanja, Barton je pozdravio činjenicu da je pronađeno kratkotrajno rješenje koje je omogućilo da tromjesečna djevojčica rođena u BiH otputuje na urgentno liječenje na kliniku u Njemačkoj.\nPrema njegovim riječima, Misija OEBS u BiH je spremna pružiti pomoć nadležnim institucijama na bilo koji način u okviru svog mandata, jer su ljudska prava u središtu rada OEBS-a.


Liberalna partija Crne Gora neće podržati usvajanje Lex specialisa\nAndrija Popović , predsjednik Liberalne partije Crne Gore\nLiberalna partija, članica crnogorske vladajuće koalicije neće podržati usvajanje Lex specialisa u Skupštini Crne Gore, navodi se u saopštenu te partije.\n"Tragično je da se potvrdila činjenica da je interes društva i građana postao predmet politikanskih kompromisa. Poslanik Liberalne partije neće podržati ovaj akt u aktuelnoj formi, osim vanredno, ako ne dođe do njegovih drastičnih promjena amandmanskim djelovanjem, za što ga je Predsjedništvo i ovlastilo".\nPredsjedništvo je ocijenilo da najavljena Vlada „izbornog povjerenja“ osim što nema legalitet, nema ni legitimitet građana Crne Gore i protivna je svakoj liberalno-demokratskoj tekovini i neviđena u modernom svijetu. Vladu će sačinjavati ljudi koji će faktički sa ulice ući u njen sastav, a koje građani nikada nijesu birali u bilo kojem svojstvu za svoje predstavnike. Pitanje je i da li su pojedini kandidati otvoreni protivnici države Crne Gore i koliko je dobro da takvi pojedinci obnašaju najodgovornije funkcije, navodi se u saopštenju Liberalne partije.\nVišemjesečni pregovori vladajuće Demokratske partije socijalista i dijela opozicionih stranaka o formiranju Vlade izbornog povjerenja, u utorak su formalno okončani.


Regionalna liga Archives - Страница 3 од 16 - Vaterpolo klub Partizan - Sportski Centar Banjica\n011 26 68 143 office@waterpolopartizan.rs\nPrvi trijumf u 2018. godini\nPartizan je zabeležio prvu pobedu u 2018. godini. Crno-beli su u desetom kolu Regionalne lige, na Banjici opravdali ulogu favorita protiv kotorskog Primorca pobedom od 9:6 (3:0, 2:2, 1:3, 3:1). Sa nova tri boda ostali su u trci za plasman…\nJadran odneo bodove iz Beograda\nPartizan je u devetom kolu Regionalne lige, poslednjem u prvoj polovini takmičenja, na Banjici izgubio od splitskog Jadrana 5:9 (2:2,3:3, 0:1, 0:3). Skoro tri četvrtine vodila se ravnopravna borba, ali u poslednjih desetak minuta gosti su iskoristili pad u igri…\nU petak (20 časova) derbi sa Jadranom\nPred vaterpolistima Partizana je jedan od važnijih mečeva u ovosezonskoj Regionalnoj ligi. U petak, u 20 časova, u devetom kolu na Banjici će dočekati splitski Jadran, jednog od direktnih konkurenata za plasman na Fajnal for. Beogradski i splitski klub deveto…\nPočeo novi pakleni ritam\nPosle kraće novogodišnje pauze, Partizan je ponovo u jakom takmičarskom ritmu. Novu godinu otvorio je u sredu, gostovanjem u Dubrovniku u okviru Regionalne lige, a predstojećeg vikenda nastavlja i takmičenje u Ligi šampiona. U subotu (18.30) na Banjici će dočekati…\nRegionalna liga: Jug uspešniji od crno-belih\nRegionalna liga nastavljena je danas osmim kolom, u kome je Partizan imao najteži mogući zadatak. Gostovao je Jugu, koji već treću sezonu za redom dominira regionalnim takmičenjem, tokom kojih je doživeo samo dva poraza, poslednji na Banjici u februaru prošle…\nCopyright Vaterpolo Klub Partizan 2020 - All Rights Reserved


Dodik je naveo da su članovi Predsedništva BiH tokom sastanka sa ambasadorima zemalja Kvinte i šefom Delegacije EU u BiH Lars-Gunarom Vigemarkom razgovarali i o evropskim integracijama i o tome kako formirati vlast u BiH.\n– Oni smatraju da treba pristupiti odmah formiranju vlasti i to što pre završiti – rekao je Dodik novinarima u Sarajevu.\nNa konstataciju da ističe rok za imenovanje delegacije BiH u Savet Evrope, Dodik je rekao da ističu mnogi rokovi, a da nije trebalo da istekne nijedan.\n– BiH treba da ima svoju delegaciju u Savetu Evrope. To niko ne spori, ali se ovde pokušava napraviti politika uslovljavanja. Ja sam protiv takve situacije – naglasio je Dodik, prenosi Srpskainfo.\nOn je rekao da u BiH ima mnogo toga što treba završiti, ističući da BiH nema usvojen budžet iako je prošlo pola godine.\nDodik je ponovio da nema nijednog razloga da ne bude formiran novi saziv Saveta ministara, izabrana delagacija u Savet Evrope, usvojen budžet.\n– Ako hoće imamo rešenje za sve. Vratimo se u parlament, sedićemo tri dana i sve završiti – rekao je Dodik.\nGovoreći o sankcijama SAD prema njemu, Dodik je istakao da mogu da ih drže stotinu godina i da je to njihovo unutrašnje prepucavanje.\nDodik nakon sastanaka sa ambasadorima Holandije i Francuske: Očekujemo POZITIVNO MIŠLJENJE EU\n„VRAĆENI U FOKUS INSTITUCIJA“ Ambasadori poručili da će se u oktobru razmatrati ulazak BiH u EU


Tektonske promene u ekonomiji: Istorijski pad EU i Amerike, Kina i Indija rastu - Sputnjik Srbija\n08:42 02.08.2020 Preuzmite kraći link\nNezavisno od toga kada će početi ekonomski oporavak i koliko će trajati, činjenica je da će ova godina u celom svetu biti izuzetno teška, ukazuju prognoze Međunarodnog monetarnog fonda (MMF) i Evropske komisije (EK), prenosi Tanjug.\nKako su objavili u Vašingtonu, američka ekonomija, inače najveća na svetu, u drugom tromesečju potonula je neverovatnih 32,9 odsto na godišnjem nivou, što su analitičari već ocenili kao „istorijsko“. Naravno, u negativnom smislu.\nNaime, prosečan pad ekonomske aktivnosti u razvijenom delu sveta u ovoj godini bi trebalo da iznosi 6,1 odsto, dok će pad u zemljama u razvoju biti znatno manji, samo jedan odsto.\nAmerička ekonomija potonula je u drugom tromesečju za rekordnih 32,9 odsto na godišnjem nivou\nMeđu razvijenim zemljama na udaru recesije posebno će se naći ekonomije Italije i Španije, zatim Francuske i Nemačke, Velike Britanije, Kanade, SAD i Japana.\nS druge strane, dve velike ekonomije, indijska i kineska, godinu bi trebalo da zaključe u plusu. Ili, preciznije, prognoze MMF-a pokazuju da bi Kina, zemlja iz koje je krenula pandemija virusa korona, u ovoj godini trebalo da ostvari rast BDP-a od 1,2 odsto, što je za kineske prilike inače vrlo slabo, dok bi Indija u 2020. trebalo da ostvari rast BDP-a od 1,9 odsto.\nUprkos tome što ne očekuju dugotrajnu krizu, ekonomisti upozoravaju da se arhitektura svetske ekonomije u korona krizi počela da menja i da će nastaviti da se menja.\nKorona kriza je, može se reći, unela tektonske promene u način funkcionisanja ekonomija, navodi portal.\nDrugim rečima, evropski kapital će u budućnosti verovatno manje tražiti prilike na vanevropskim tržištima, a više se okrenuti ulaganjima u slabije razvijene evropske zemlje, i to iz jednostavnog razloga što neće želeti reprizu korona udara na kretanje robe. Najverovatnije će lanci nabavke biti skraćeni u budućnosti.\nDruga posledica mogla bi biti, dodaju ekonomisti, smanjenje značaja uslužnih delatnosti, uključujući i turizma, na ekonomiju. Umesto naglaska na usluge, „u modu“ će se verovatno vratiti reindustrijalizacija, što će podsticati i Evropska komisija.\n"Ti podaci su dramatični, ali ipak nas ne vode u situaciju iz vremena Velike depresije 30-ih godina prošlog veka, kada je kriza trajala godinama. Sve će, naravno, zavisiti od kretanja virusa korona, ali verujem da se u sledećoj godini može očekivati brz oporavak“, objašnjava za Indeks ekonomski analitičar Damir Novotni.\nI Željko Lovrinčević iz zagrebačkog Ekonomskog instituta slaže se s ocenom da je pad u drugom kvartalu dramatičan. Ipak, on smatra da će Evropi za oporavak trebati malo više vremena.\nEvropska unija, Sjedinjene Američke Države, virus korona, ekonomska kriza


Turizam dobra prilika za poslovnu saradnju Crne Gore i Albanije - CdM\nTurizam dobra prilika za poslovnu saradnju Crne Gore i Albanije\nOdnosi Crne Gore i Albanije tradicionalno su dobri i prijateljski, ocijenili su u toku susreta gradonačelnik Prijestonice Cetinje Aleksandar Kašćelan i ambasador Albanije u Crnoj Gori Ridi Kurtezi, saopšteno je iz Prijestonice.\n“Sagovornici su naveli da građani dvije zemlje dijele, između ostalog, i brojne istorijske i porodične veze, ali i evropsku perspektivu, te dobre prilike za poslovnu saradnju i zajedničke projekte, posebno u sektoru turizma. Kašćelan i Kurtezi uvjereni su da će Crna Gora i Albanija nastaviti da jačaju saradnju u svim oblastima od obostranog značaja, čemu u punom kapacitetu doprinose crnogorska i albanska manjina u objema zemljama”, navode u saopštenju.\nKašćelan je upoznao ambasadora Kurtezija da se nedavno susreo sa predsjednikom Crnogorske zajednice u Albaniji Marinkom Ćulafićem, te je iznio očekivanja da će ambasador pomoći da se uvaži značaj i status koji ova organizacija ima za naše građane u Albaniji.\n“On je predstavio i investicione potencijale Cetinja, sa posebnim osvrtom na biznis zonu u Obodu, kao i na lokaciju gdje se nekada nalazio hotel Lokanda, a gdje je planirana gradnja njegove savremene replike, navode iz Prijestonice\nTagsAlbanija Aleksandar Kašćelan Prijestonica Cetinje Ridi Kurtezi turizam


Sjedinjene Američke Države i Kina postigli su dogovor koji će omogućiti da kineski telekomunikacioni gigant ZTE nastavi da radi u zamenu za plaćanje dodatnih milijardu dolara u kaznama i pristanak da američki regulatori nadziru njegov rad.\nTa odluka je značila kraj ZTE-a koji se oslanjao na uvoz delova iz SAD, pa je kompanija najavila da će prekinuti rad. Zabrana bi, takođe, naštetila američkim kompanijama koje snabdevanju ZTE.\nPredsednik SAD Donald Tramp je kritikovan u Kongresu što je pokušao da napravi dogovor kojim bi bio spasen ZTE i radna mesta u Kini. Ocenjeno je da je bio blag prema kineskoj kompaniji usred trgovinskih pregovora oko, između ostalog, agresivne politike Pekinga za preuzimanje američke tehnologije.\nDogovor o ZTE, međutim, može omogućiti da SAD i Kina naprave proboj u trgovinskim pregovorima, pošto su zapretile uzajamnom uvođenju taksi u vrednosti od 200 milijardi dolara.


ZAKON O BESPLATNOJ PRAVNOJ POMOĆI: Besplatna pravna pomoć može biti u vidu pravnih saveta, sastavljanja podnesaka, zastupanja i odbrane. Neće biti dozvoljena u privrednim sporovima, u postupcima registracije pravnih lica, naknade štete za povredu časti i ugleda, u postupku pred prekršajnim sudom ako za prekršaj nije zaprećena kazna zatvora, u postupku u kome bi vrednost spora bila u očiglednoj i značajnoj nesrazmeri s troškovima postupka, kao i u slučaju pokušaja da se ova besplatna usluga zloupotrebi\nPrimena Zakona o besplatnoj pravnoj pomoći ("Sl. glasnik RS", br. 87/2018 - dalje: Zakon), odnosno o zastupanju socijalno ugroženih građana o trošku države u pravnim poslovima i sudskim postupcima, počela je 1. oktobra 2019. godine.\nGrađani koji su se zbog skupih advokatskih i notarskih usluga, kao i zbog velikih troškova retko odlučivali da potraže pravdu pred sudom, sada mogu da računaju da će im ovaj ceh platiti država.\nMinistarka pravde Nela Kuburović izjavila je da je više od 300 pravnika u lokalnim samoupravama prošlo obuku i dobilo dozvole od ministarstva. Ona je ukazala da su opštine i do sada, prema Ustavu, pružale besplatnu pravnu pomoć, ali je novina određivanje specijalizovanih stručnjaka koji će, na osnovu podnete dokumentacije, procenjivati ko ima pravo na besplatnog advokata. Građanin koji te uslove ispuni u roku od osam dana dobiće advokata, čije usluge neće plaćati on, nego država. U Srbiji živi oko 500.000 socijalno ugroženih građana, a novi Zakon trebalo bi da im omogući jednakost pred pravdom. Ovaj propis obuhvaćen je pregovorima sa EU u okviru poglavlja 23.\nBesplatna pravna pomoć može da se pruži državljaninu Republike Srbije, osobi bez državljanstva, stranom državljaninu sa stalnim nastanjenjem u RS - ako ispunjava uslove da bude korisnik prava na novčanu socijalnu pomoć ili korisnik prava na dečiji dodatak kao i članovima njegove porodice, odnosno zajedničkog domaćinstva. Isto pravo ima i onaj ko ne ispunjava ove uslove, ali bi zbog plaćanja pravne pomoći iz sopstvenih prihoda ispunio uslove da postane korisnik prava na novčanu socijalnu pomoć ili na dečiji dodatak.\nČlanom porodice, odnosno zajedničkog domaćinstva, ne smatra se osoba protiv koje tražilac besplatne pravne pomoći pokreće postupak zaštite od nasilja u porodici.\nPravo na besplatnog advokata imaće i deca o čijem se pravu, obavezi ili interesu odlučuje pred sudom, osobe kojima je izrečena mera obaveznog psihijatrijskog lečenja, žrtve porodičnog nasilja, torture, nečovečnog ili ponižavajućeg postupanja, kažnjavanja ili trgovine ljudima.\nIsto pravo imaće i oni koji u Srbiji traže azil, izbeglice, interno raseljeni, osobe sa invaliditetom, deca u sistemu socijalne zaštite, kao i oni koji su mimo pristanka smešteni u ustanove socijalne zaštite.\nBesplatna pravna pomoć može biti u vidu pravnih saveta, sastavljanja podnesaka, zastupanja i odbrane. Neće biti dozvoljena u privrednim sporovima, u postupcima registracije pravnih lica, naknade štete za povredu časti i ugleda, u postupku pred prekršajnim sudom ako za prekršaj nije zaprećena kazna zatvora, u postupku u kome bi vrednost spora bila u očiglednoj i značajnoj nesrazmeri s troškovima postupka, kao i u slučaju pokušaja da se ova besplatna usluga zloupotrebi.\nZakon određuje da se besplatna pravna pomoć koju pruža služba pravne pomoći u jedinici lokalne samouprave finansira iz budžeta te lokalne samouprave. Kada pomoć pružaju advokati ili kad se sastavlja javnobeležnička isprava ili posreduje u rešavanju spora, jedinica lokalne samouprave snosi polovinu troškova, dok drugu polovinu plaća Republika Srbija, preko ministarstva.\nNadzor nad sprovođenjem ovog Zakona obavlja ministarstvo po službenoj dužnosti ili po pritužbi korisnika. Ministarstvo može da zahteva vanredne izveštaje o pružanju besplatne pravne pomoći i upozori na uočene nepravilnosti. Predviđene su i kaznene odredbe, kao i brisanje pružaoca usluga iz registra u slučaju da nepravilnosti ne otkloni.\nPrema Zakonu, Ministarstvo je dužno da na svojoj internet stranici objavi redovan godišnji izveštaj o nadzoru nad sprovođenjem ovog zakona do 31. marta tekuće godine za prethodnu godinu.\nIzvor: Vebsajt Politika, Dorotea Čarnić, 02.10.2019.


Srbiji je iz predostrožnosti potreban novi aranžman sa Međunarodnim monetarnim fondom (MMF), ocenili su ekonomisti.\nProfesor ekonomije na fakultetu FEFA Goran Radosavljević rekao je za Betu da novi aranžman ne bi smetao u “situaciji kada je postignuta samo krha makroekonomska stabilnost”.\nTaj savetodavni program, Instrument za koordinaciju politika (PCI – Policy Coordination instrument), popularno nazvan “čuvarkuća”, odobren Srbiji u julu 2018. na period od 30 meseci, nije predviđao korišćenje finansijskih sredstava. Srbija je 2015. godine sa MMF imala stend-baj aranžman, vredan 1,2 milijarde evra.\n“Novi aranžman Srbije sa MMF ne znači da joj treba novac, već iz predostrožnosti jer ukoliko ne postignemo performans, zacrtane fiskalnom strategijom nema ko da kontroliše vlast”, rekao je Radosavljević.\n“Novi aranžman sa MMF je koristan i zbog toga što Srbija želi da dostigne investicioni rejting”, rekao je Radosavljević i istakao da novi program svakako “ne bi štetio”.\nSavetnik za investicije Milan Kovačević rekao je da “širi aranžman kojim bi rezervisali i novčana sredstava za slučaj da budu potrebna, ne bi bio na odmet”.\n“U sadašnjoj krizi i čitav svet se zadužuje i možda će u budućnosti biti teže da Srbija dobije kredit, pa bi pozajmica od MMF dobro došla”, rekao je Kovačević.\nRazlog više za rezervaciju novčanih sredstava kod MMF je i to što su rashodi veliki i što su prognoze o privrednom rastu neujednačene jer je Vlada Srbije projektovala šest odsto a druge institucije prognoziraju između četiri i šest odsto.\nPozajmica od MMF je, prema njegovim rečima, i povoljnija nego kod drugih finansijskih institucija, pa je i to razlog zbog čega treba produžiti saradnju sa MMF, kao i to što želimo podjednaku saradnju i sa EU, Kinom, Rusijom i Amerikom, pa zbog toga i sa međunarodnim organizacijama.\n“I pored brojnih razloga za nastavak saradnje Srbije sa MMF, u opredeljenju vlasti za i protiv saradnje ima dosta politike”, rekao je Kovačević.\nMinistar finansija Srbije Siniša Mali rekao je povodom završetka programa da će se “tokom januara voditi pregovori sa MMF o novom programu kako bi se nastavile strukturne reforme”.


Beta 17. jula 2017. 22:05\nTužilaštvo BiH formiralo je predmet na osnovu prijave bošnjačkog člana Predsedništva BiH Bakira Izetbegovića protiv predsednika RS Milorada Dodika, povodom Dodikove izjave da su bošnjački povratnici „okupirali Drinu“.\n„Tužilaštvo BiH je danas primilo akt člana Predsedništva BiH Bakira Izetbegovića, na osnovu čega je formiran predmet koji je dat u rad postupajućem tužiocu“, saopšteno je iz Tužilaštva BiH.\nIzetbegović je u prijavi Tužilaštvu BiH naveo da je Dodik 7. jula u na javnom skupu u Bratuncu, u prisustvu velikog broja ljudi, izjavio da su „muslimani ponovo okupirali Drinu“.\n„Poznati su projekti raznih fondacija, pre svega islamskih, koje su tražile i samo usmeravale svoj novac kako bi se ovde uz Drinu vratili, nakon otadžbinskog rata, muslimani i da bi ponovo okupirali Drinu na taj način…“\nCitirajući izjavu Dodika da su „Bošnjaci starosedeoci Podrinja okupatori“, Izetbegović je kazao da se radi o najopasnijoj izjavi jednog zvaničnika o BiH od potpisivanja Dejtonskog sporazuma.\nOn je zatražio od Tužilaštva BiH, OHR-a i zemalja članica Sveta za primenu mira u BiH da kazne Dodika zbog ove izjave.\nZanimljivo istraživanje: Odgađanje alarma nas čini…


Novi kineski zakon će naterati sve kompanije da jasno definišu šanse za “dropove” - Hearthstone - Klan RUR forums\nNovi kineski zakon će naterati sve kompanije da jasno definišu šanse za “dropove”\nBy kruko, December 8, 2016 in Hearthstone\nKineska vlada je danas objavila novi zakon o regulaciji onlajn video igara i jedna od ključnih stavki u ovom zakonu jeste da će ubuduće sve kompanije koje u igri imaju sistem nasumičnih nagrada morati da objave tačne i precizne podatke kolike su šanse da dobijete svaki od predmeta i usluga.\nKompanije će blagovremeno i javno morati da imaju vidno istaknuto na sajtu igre sve ove podatke i takođe će morati da vode bazu i statistiku nasumičnih dropova barem 90 dana unazad, ali na taj način da se zaštiti privatnost igrača.\nOvo u praksi znači da će recimo Hearthstone igrači tačno definisano i jasno vidljivo znati kolike su šanse da dobiju, na primer, određenu zlatnu legendarnu kartu, kao i to kolike su šanse da dobiju 2 packa za 12 pobeda u areni.\nIgrači u igrama poput Overwatcha, CS: GO, i ostalim koje imaju loot sistem, će imati dostupne jasne i precizne podatke o tome kolike su šanse da se dobije svaki od predmeta u kutijama.\nOvo je veoma važan zakon koji će značajno doprineti kvalitetu usluga koje igrači dobijaju, ali ih i zaštititi od lažnog reklamiranja i sakrivanja informacija, kojima kompanije često pristupaju.\nIako je ovaj zakon usvojen u Kini, on će praktično imati značaja za ceo gejmerski svet, jer će informacija koja bude objavljena u Kini biti ista za sve regione, osim ukoliko kompanije ne počnu da menjaju procente od regiona do regiona, što ne verujemo da će se desiti.


RTS :: U Petnici dodeljene nagrade mladim herojima znanja\nDruštvo U Petnici dodeljene nagrade mladim herojima znanja\npetak, 18. maj 2018, 15:25 -> 18:12\nOdabrano je petnaest mladih heroja iz ukupno četiri oblasti: obrazovanja/nauke, preduzetništva//kreativnih industrija, kulture/umetnosti i društvenog aktivizma i svi oni su poneli priznanje za svoj izuzetan doprinos društvu, ulaznice za Egzit, kurseve za lični razvoj HR centra Beograd i poklon paket izdavačke kuće "Vulkan".\n"Sadašnjost i budućnost društva je određena našim odnosom prema najboljim mladim ljudima u zemlji. Želimo da zajedničkom akcijom podržimo i skrenemo pažnju na sve one koji se neumorno trude da unaprede sebe i svoje okruženje, i da kroz svoj uspeh pošalju poruku svima da je sve moguće", izjavio je predsednik UO Egzitove fondacije Ivan Petrović.\nKazao je i da mu je posebno drago da je dodela priznanja "Mladi heroji" trećoj generaciji dobitnika organizovana u Petnici, koja je najveći rasadnik mladih talenata u regionu.\nSnežana Lakićević iz NIS-a kazala je da su mladi ljudi koji su danas nagrađeni "naša budućnost na delu" i da u potpunosti oslikavaju ovaj slogan kompanije NIS.\n"Mladi su potencijal, stožer društva i ključ napretka zajednice, ali ukoliko su oni ujedno ispravan primer i neophodan vodič svojoj generaciji, onda su oni istinski heroji, na njih treba da se ugledamo, njih treba da podržimo, njima da se ponosimo", rekla je Lakićevićeva.\nMladi heroji preduzetništva su Branislav Jovanović, osnivač brenda domaćih suhomesnatih proizvoda "BUT&CO", Vladimir Stanković, osnivač platforme "Pet gards", prvog projekta na Balkanu namenjenog čuvanju kućnih ljubimaca, i Igor Graić, koji je napravio prvu društvenu mrežu za ljubav na svetu.\nKonkurs je realizovala Egzitova fondacija u saradnji sa NIS-om uz podršku Radio-televizije Srbije, kompanije "Ringijer", HR centra Beograd i izdavačke kuće "Vulkan".\n(petak, 18. maj 2018, 18:16) - Jovan [neregistrovani]\nbravo,ulepsaste mi dan! Dajte vise ovakvih stvari.


Zahtev za hitnu obustavu pošiljki: Da li "Amazon" prodaje neispravne uređaje koji eksplodiraju - Sputnjik Srbija\n06:49 22 Jun 2021\nZahtev za hitnu obustavu pošiljki: Da li "Amazon" prodaje neispravne uređaje koji eksplodiraju\n17:52 12.09.2020 Preuzmite kraći link\nTri američka senatora uputila su zahtev za povlačenje svih opasnih proizvoda sa "Amazona", pošto su se pojavile žalbe mušterija da su određeni bejsiks elektronski proizvodi eksplodirali.\nVlasniku "Amazona" Džefu Bezosu, pismo s uputili senatori Ričard Blumental iz Konektikata, Robert Mendez iz Nju Džerzija i Ed Marki iz Masačusetsa nakon izveštaja Si-En-En-a koji je pokazao da su desetine Amazon bejsiks elektronskih proizvoda ostale u prodaji, uprkos žalbi mušterija da su se proizvodi topili, eksplodirali ili palili.\nU pismu je navedeno da je prodavac ignorisao ozbiljnu zabrinutost kupaca u vezi sa određenim elektronskim uređajima, dodavši da bi ovi proizvodi mogli da nastave da predstavljaju ozbiljnu pretnju potrošačima koji su već kupili proizvode sve dok ih ne povuku.\nAmazon nije direktno odgovorio na zabrinutost senatora, ali su iz ove kompanije rekli da im je „bezbednost na prvom mestu“ i da njihovi proizvodi ispunjavaju sve sigurnosne standarde.\nIz kompanije su rekli i da preduzimaju brojne korake kako bi se uverili da su Amazon bejsiks proizvodi bezbedni i visokog kvaliteta. Ovi koraci uključuju odabir iskusnih proizvođača, praćenje povratnih informacija od kupaca i testiranje proizvoda kako bi se uverili da prolaze na testu bezbednosti i ispunjavaju standarde usaglašenosti pre nego što se nađu na tržištu, ali i nakon toga.\n„Želimo da mušterije kupuju sa poverenjem i da, ako su ikada zabrinuti, kontaktiraju naš korisnički servis i mi ćemo to istražiti“, napisala je ova kompanija.\n„Amazon mora odmah da obustavi prodaju opasnih i neispravnih Amazon bejsiks proizvoda, da ih povuče i da odmah obavesti mušterije o potencijalnim rizicima“, napisali su demokratski senatori u pismu.\nDodali su i da nije dovoljno da jednostavno uklone veb-stranicu proizvoda, ostavljajući za sobom „mrtav“ URL i uklanjajući upozorenja potrošača sa vidika, prenosi portal „B92“.\n„Nema opravdanja da kupci ovih proizvoda ne budu odmah obavešteni o problemima sa sigurnošću proizvoda“, napisali su senatori.\nBezos oborio rekord – prvi u svetu čije bogatstvo premašilo 200 milijardi dolara\n„Izdaja Evrope“: Podaci sa Starog kontinenta u američkim „oblacima“


Na Regionalnom poslovnom forumu u Novom Sadu učestvovalo 16 zemalja | Razvojna Agencija Vojvodine\nPrvi regionalni poslovni forum, koji je od 25. do 27. septembra održan u Privrednoj komori Vojvodine, okupio je više od 140 predstavnika kompanija i poslovnih asocijacija iz 16 zemalja iz oblasti poljoprivrede, prehrambene industrije, metalo-prerađivačke industrije i turizma.\nOtvarajući ove poslovne susrete, potpredsednik Pokrajinske vlade Đorđe Milićević rekao je da je zadatak javnih službi, državnih i pokrajinskih organa da stvore ambijent i dobre uslove poslovanja kako bi privrednici mogli da ostvare svoje poslovne interese.\nPredsednik PKV Boško Vučurević je tom prilikom istakao da je ovo izvrsna prilika za umrežavanje privrednika, kao i za predstavljanje investicionih i privrednih potencijala svih regija koje učestvuju na Forumu.\nPotpredsednik Skupštine Privredne komore Burse u Turskoj, Murat Bajizit, zahvalio se PKV na pozivu i što je, kako kaže, zahvaljujući PKV posle deset godina, ponovo u Novom Sadu.\n„Upoznat sam sa tim da je Vojvodina region u kojem se proizvodi mnogo žitarica i hrane. Izuzetno mi je drago što ćemo od sada, još intenzivnije sarađivati zahvaljujući sporazumima koji su potpisani između PKV i PK Burse, kao i potencijalima koji postoje u Vojvodini i Bursi, drugom gradu u Turskoj, posle Istanbula, kada se posmatra vrednost izvoza“, rekao je Murat Bajizit dodajući da će do kraja godina, ukupna vrednost izvoza Burse biti 17 milijardi dolara.\nNa forumu su se obratili i stručnjaci za preduzetništvo i finansije iz Belgije, Holandije, Rumunije, Turske i Italije, a predstavnici Razvojne agencije Vojvodine, direktor Nikola Žeželj i savetnica za promociju Katarina Ivezić, održali su tokom dva dana foruma prezentacije o investicionim potencijalima Vojvodine.\nPrvi regionalni poslovni forum održan je u organizaciji Skupštine evropskih regija i Skupštine Autonomne pokrajine Vojvodine u saradnji sa PKV, Razvojnom agencijom Vojvodine i Evropskom mrežom preduzetnika, a uz podršku Fonda „Evropski poslovi“ Autonomne pokrajine Vojvodine.


Sportske.net - Pavlović ''sprečavao pokušaj ubistva''!?\nOdsustvo Saše Pavlovića, Nikole Milutinova i Dejana Muslija nije se negativno odrazilo na igru Partizana u drugoj utakmici plej-ofa, pre svega zahvaljujući sjajnim Bogdanu Bogdanoviću i Nikoli Milutinovu.\nCrno-beli su izjednačili na 1-1 u finalnoj seriji, a ono što dodatno ohrabruje navijače Partizana jeste činjenica da će Saša Pavlović i Milutinov sigurno biti u sastavu za treću utakmicu, koja će se igrati bez prisustva publike.\nU Partizanu su javno izrazili negodovanje zbog suspenzije Pavlovića posle tuče u prvoj utakmici u ''Pioniru'', a tim povodom se oglasio i sam košarkaš koji tvrdi da je u tuči učestvovao kako bi, kako kaže, sprečio ''pokušaj ubistva'', aludirajući na situaciju kada je Nelson rvačkim zahvatom oborio Milutinova na parket, pri čemu se centar Partizana najpre glavom prizemljio.\n''Moja uloga u ovoj situaciji ne može nikako da se izjednači sa onim što je učinio Demarkus Nelson. Pa, ono je bio pokušaj ubistva, a ja sam se umešao da to sprečim i pomognem svom saigraču'', poručio je Pavlović, a prenose ''Novosti''.


Novi srpski filmovi na festivalu u Portugaliji\nTanjug 19. marta 2021. 17:20\nBEOGRAD – Novi domaći dokumentarni i kratki igrani filmovi „Ivana Grozna“ i „Matura“ učestvovaće od 24. do 28. marta na 4. Međunarodnom filmskom festivalu “BEAST” u gradu Porto, u Portugaliji, dok će dokumentarac “Flašaroši” biti na programu “Docu Rough Cut Boutique” na Sarajevo Film Festivalu onlajn od ponedeljka, 22. marta, stoji na sajtu Filmskog centra Srbije.\nFilmska smotra u Portugaliji posvećena je filmovima koji dolaze iz postkomunističkih regiona – Balkana i Baltika i prati kinematografije 21 države upravo sa tih prostora.\nOvogodišnje izdanje otvoriće rumunsko-srpska koprodukcija, dugometražni igrano-dokumentarni film “Ivana Grozna” po scenariju i u režiji Ivane Mladenović, nastao zahvaljujući podršci Filmskog centra Srbije.\nU zvaničnom takmičarskom programu “Istočni talas” (East Wave), gde se prikazuju kratkometražna i srednjemetražna ostvarenja, u selekciji je kratki igrani film “Matura” u režiji mladog autora Gvozdena Ilića.\nOdabrani su i projekti dokumentarnih filmova koji će učestvovati u ovogodišnjem izdanju programa “Docu Rough Cut Boutique” Sarajevo Film Festivala, a prvi modul će biti održan u onlajn formatu u naredni ponedeljak, 22. marta.\nIzabrano je ukupno pet projekata, a među njima je i razvoj filmskog dela „Flašaroši“ (Bottlemen), srpsko-slovenačka koprodukcija, u režiji Nemanje Vojinovića, koji sa Marijom Stojnić i producira ovaj film.\nMontažer će biti Dragan von Petrović, a film nastaje ispred producentske kuće “Rt dobre nade”, i koproducenti su Viva Videnović (“Urgh!”, Slovenija) i kompanija “Set Sail Films” (Srbija).\nOvaj projekat je razvijan u sklopu programa obuke “Ex Oriente” 2018/2019, a u avgustu 2019. godine nagrađen je na marketu “EastDoc Platform” u Pragu, gde je dobio nagradu “DokLepizig Preview”.\nU tom programu su i drugi zanimljivi projekti koji će se razvijati u procesu nastajanja – “Atonal Glow” kompletnog autora Aleksandra Koridzea iz Gruzije, koji potpisuje režiju, montažu i scenario, “Cent’Anni” Maje Prelog u koprodukciji Slovenije, Poljske I Italije.\nIzabran je i projekat “Lekcije moga oca” Dalije Dozet, producenta Dane Budisavljević, ispred kuće “Hulahop” i “Decembar” iz Hrvatske i Slovenije, kao i budući film – bugarsko ostvarenje “Za tebe nema mesta u našem gradu” Nikolaja Stefanova.\nProgram “Docu Rough Cut Boutique” je osnovala Kreativna Evropa MEDIA, kao deo kulturne filmske platforme Evropske unije.


Zašto pojedine članice EU (još uvek) nisu prihvatile euro? | Kamatica\nPočetna > analiza > Zašto pojedine članice EU (još uvek) nisu prihvatile euro?\nZašto pojedine članice EU (još uvek) nisu prihvatile euro?\nTekst objavljen: 11.06.2021 14:15\nDvadeset godina nakon uvođenja evra, neke evropske zemlje još nisu voljne da se pridruže monetarnoj uniji. Iako su obavezne da uvedu evro, Švedska, Češka, Mađarska i Poljska odlučile su se za odlaganje - na neodređeno vreme\nPostoje različiti ekonomski, politički, pravni, sociološki, pa čak i emocionalni faktori za takvu odluku, piše u svojoj analizi HNB, a prenosi Poslovni dnevnik.\nU publikaciji Pregledi, pod nazivom "20-godišnjica evra: Zašto se neke zemlje još ne žele pridružiti?", čiji su autori Milan Deskar-Škrbić i Davor Kunovac, ključni ekonomski argument protiv uvođenja evra u tim zemljama se navodi trošak gubitka monetarnog suvereniteta.\nDevetnaest država članica Evropske unije (od njih dvadeset sedam) uvelo je zajedničku valutu i pristupilo evrozoni. Od preostalih osam država članica EU, izvan evrozone, njih tri - Bugarska, Hrvatska i Rumunija - iskazale su veliko interesovanje za pristupanje evropskom kursnom mehanizmu (ERM II) i uvođenje evra u skorijoj budućnosti.\nTe zemlje, a posebno Hrvatsku, obeležava visok nivo finansijske evroizacije. Zbog toga su privatni i javni dug u ovim državama vrlo osetljivi na kursni rizik, a mogućnosti za autonomnu monetarnu i kursnu politiku su već prilično ograničene.\nU tom smislu, za navedene tri zemlje uvođenje evra čini se održivim i opravdanim izborom politike, navodi se. Inače, prema aktuelnim podacima, hrvatski javni dug opšte države nastavio je rast u 2021. godini, dostižući nov istorijski najviši nivo od 334 milijarde kuna ili 44,54 milijarde evra, na kraju februara.\nPreostalih pet evropskih zemalja, piše u publikaciji, ne žele da se odreknu svog monetarnog suvereniteta. Danska, na primer, po zakonu nije u obavezi da uvede evro (klauzula o izuzimanju).\nS druge strane, Švedska i preostale tri nove države članice, Češka, Mađarska i Poljska, po zakonu su obavezne da uvedu evro u nekom trenutku. Međutim, taj proces traje.\n- Različiti su razlozi zbog kojih te države još uvek ne žure s uvođenjem evra. Neki od njih su političke, neki sociološke, a neki emocionalne prirode. Iako su svi vrlo važni, a katkad krucijalni, ti razlozi nisu u fokusu našeg interesovanja. Nas u ovom radu zanima ključni čvrsti ekonomski argument protiv uvođenja evra u četiri države članice izvan evrozone, a to su mogući veliki troškovi, navode autori.\nU radu se navodi da se argumenti protiv uvođenja evra mogu podeliti u tri grupe.\nPrva je značenje kursa kao faktora stabilizacije odnosno rasta, što, ističe se, može biti privlačno u zemljama s niskim nivoom evroizacije, kao što su Poljska, Mađarska i Češka. Tamo evroizacija kredita iznosi oko 10 do 25 posto. S druge strane, u zemljama poput Bugarske, Hrvatske i Rumunije, snažna deprecijacija lokalne valute mogla bi da ugrozi finansijsku stabilnost zbog visokog nivoa evroizacije (40% do 60%) i primene valutne klauzule.\n- Imajući u vidu da još uvek postoje određene neizvesnosti vezane za budućnost evrozone, neke od četiri države članica izvan evrozone odlučile su se za tzv. "čekaj i vidi" pristup (Binzer Hobolt i Leblond, 2009.), navodi se u analizi HNB-a.\nKako dalje stoji:\n- To nas dovodi do zaključka da uvođenje evra ne bi dovelo do značajnih troškova u smislu stabilizacionih politika i privrednih rezultata. Kao što navodi Darvas (2019.), u privrednom smislu bi četiri države članice izvan evrozone mogle imati dobre rezultate i unutar i izvan te zone. Stoga se njihova nespremnost da uđu u monetarnu uniju ne temelji na čvrstim ekonomskim razlozima, već na širem socijalnom i političkom kontekstu.\nzemlje evropske unije neuvoženje evra evro evri evropska unija uvođenje evra Hrvatska


Veselji o zločinima Srbije pisao EP i članicama Kvinte - Radio Kontakt Plus\n18:48, 23.04.2019Izvor: Beta\nPredsednik kosovske skupštine Kadri Veselji je danas pisao zemljama Velike petorke ( SAD, Velika Britanija, Fracuska, Nemačka i Italija) i Evropskom parlamentu o zločinima i genocidu koji je Srbija izvršila na Kosovu tokom poslednjeg rata i zatražila usvajanje rezolucije koja stavlja do znanja i osuđuje zločine protiv čovečnosti koji su se dogodili na Kosovu.\nU pismu je Veselji pomenuo mnogobrojne masakre i zločine koje je Srbija izvršila na Kosovu ističući da je međunarodno priznato da je režim bivšeg predsednika SRJ, Slobodana Miloševiča, vršio redovno i sistematsko nasilje nad kosovskim Albancima.\n"U totalu oko 90 odsto Albanaca su postali izbeglice ili raseljena lica. Ubijeno je 13.535 lica. Među njima je bilo i 1230-toro dece, uključujući i bebe i drugu malu decu", kaže se u pismu Veseljia.\nPrema njemu, tokom deset godina postojanja, Kosovo je pokazalo da je miroljubiva zemlja i aktivno se zalaže za pozitivne odnose sa svojim susedima, uključujući tu i Srbiju.\nOd svih prijateljskih država Kosova zatražio je da donesu rezoluciju kojoj se „potvrđuje istina i srpskim zločinima na Kosovu“.\nPismo sličnog sadržaja, Veselji je tokom prošle nedelje uputio i Američkom Kongresu.\nTagovi: KvintaKadri VeseljiRatni zločin\nNovosti: Britanija na sastanku Kvinte protiv oštre opomene Prištini zbog taksi\nHaradinaj ispostavio Kvinti uslove za ukidanje odluke o taksama\nHaradinaj Kvinti: Odluka o taksi na snazi do priznanja


Postupak rehabilitacije Nedića nastaviće se u septembru\nIstoričar Bojan Dimitrijević izjavio je na današnjem nastavku postupka pravne rehabilitacije predsednika kvislinške Vlade Srbije u Drugom svetskom ratu tokom okupacije Nemačke Milana Nedića da Jevreji nisu bili u nadležnosti Nedićeve vlade, već nemačkih snaga.\n“Pitanje Jevreja nije bilo u nadležnosti vlade, već u nadležnosti nemačkih snaga. U sprovodjenju te politike, ne može se reći da je Nedićeva vlada pomagala, oni su samo vršili evidenciju Jevreja u Srbiji. Sve poslove privodjenja i logorisanja vršile su isključivo nemačke snage”, rekao je istoričar.\nDimitrijević je u Višem sudu u Beogradu naveo da da je Nedićevu vladu formirala nemačka komanda jugoistoka i da je ona odgovarala za rad nemačkoj okupacionoj upravi, ali da njeno formiranje nije odobrila zvanična vlast u Berlinu.\n“Borba protiv komunista bila je osnovna karakteristika Nedićeve vlade i komunizam je smatran najvećim zlom za Srbiju. Borba protiv komunista bila je policijska i oružana”, rekao je Dimitrijević.\nOn je dodao da je komuniste hapsila srpska policija, ali da su nakon toga “uglavnom predavani u nadležnost Rajha”.\nPrema njegovim rečima, Vlada Srbije Milana Nedića nije imala nikakva saznanja o tome šta se dešava sa Jevrejima koji su bili u logoru na Starom Sajmištu.\nUpitan da li je Vlada Srbije postavljala plakate protiv Jevreja, Dimitrijević je odgovorio da se mogu uočiti elementi antisemitističke propagande, ali da to nije isto kao i ubijanje ljudi.\nOn je rekao i da postoji tendencija da se Srbima pripiše Holokaust, što je ocenio skandaloznim.\nDimitrijević je kazao i da je logor Banjica koji je osnovan u julu 1941. godine, formiran po zahtevu službe nemačke bezbednosti.\nMilan Nedić je bio predsednik srpske vlade u periodu nacističke okupacije. Zemlju je napustio krajem 1945. godine, ali je ubrzo uhapšen u Austriji i savezničke snage su ga izručile Jugoslaviji. Nediću nije sudjeno, jer je 4. februara 1946. godine izvršio samoubistvo skokom sa prozora istražnog zatvora.\nSledeće ročište je zakazano za 19. septembar u 10 časova kada će biti nastavljeno svedočenje Dimitrijevića.


Naslovna - FERMAWAY\nPREČIŠĆAVANJE VODE PRIRODNIM PUTEM\nFERMAWAY® predstavlja patentiranu i posebno razvijenu tehnologiju za prečišćavanje vode prirodnim putem, bez upotrebe hemikalija. Proces je kombinacija intenzivnog luftiranja, prirodne hemijske oksidacije, biološke oksidacije i filtriranje peskom. Ovi dobro dokumentirani rezultati prečišćavanja se postižu uz pomoć sopstveno unapeđene i razvijene tehnike i postrojenja, kojim se postiže uspešno i efektivno prirodno čišćenje vode uz veliku uštedu energije i finansiskih sredstava.\nNajbitniji deo aeratora predstavljaju OXYMIXER mešači, koji omogućavaju neuobičajeno efikasno mešanje vode i vazduha. U tanku aeratora se nalaze cevi u kojima se voda i vazduh mešaju. Tokom ovog procesa usisava se velika količina filtriranog vazduha direktno u vodu bez upotrebe dodatne opreme osim bunarske pumpe. Pod jako velikom turbulencijom voda se pretvara u sitne kapi, slične izmaglici, čime se stvara velika kontaktna površina između vazduha i vode koja doprinosi veoma intenzivnoj aeraciji i oksidaciji.\nPREDNOSTI FERMAWAY® TEHNOLOGIJE\nNajveća prednost primene FERMAWAY® aeracione tehnologije je visko kvalitetna\nOperativni troškovi FERMAWAY® aeracione tehnologije i opreme su niži nego kod drugih sistema kao rezultat …\nFERMAWAY® aeraciona tehnologija se ugrađuje u okviru postejeće instalacije i opreme. Instalira se samo oprema za aeraciju.


Studenti Elektrotehničkog fakulteta na međunarodnom takmičenju iz energetske elektronike u Americi - Biznis i Finansije\nHome\tPromo\tStudenti Elektrotehničkog fakulteta na međunarodnom takmičenju iz energetske elektronike u Americi\nTim studenata Elektrotehničkog fakulteta Univerziteta u Beogradu H-Bridges tradicionalno učestvuje na svetskom univerzitetskom takmičenju International Future Energy Challenge (IFEC), koje sprovodi najveća međunarodna organizacija inženjera elektrotehnike Institute of Electrical and Electronics Engineers (IEEE). Ove godine članovi tima H-Bridges takmičiće se sa nekim od najboljih univerziteta iz Nemačke, Indije, SAD, Kine i drugih zemalja.\nNakon dve pobede 2005. i 2019. godine, kao i osvojenog drugog mesta 2020. godine, studenti ETF-a ove sezone nastupaju sa zadatkom razvoja trostepenog solarnog invertora snage 1kW za priključenje fotonaponskog sistema na električnu mrežu.\nS ciljem testiranja prototipa u što realnijim uslovima, na krov zgrade Fakulteta postavljeni su solarni paneli koji će biti povezani na električnu mrežu upravo preko H-Bridges invertora. Samim tim ovaj projekat dobija jednu potpuno novu dimenziju jer se njegov značaj ne ogleda samo u takmičarskom delu, već i u uvek aktuelnoj promociji obnovljivih izvora i čiste električne energije.\nOvaj tim bavi se ozbiljnim istraživanjem, što je krunisano sa čak sedam naučnih radova, prezentovanih na prestižnim međunarodnim naučnim konferencijama. Upravo je na nedavno završenom 35. po redu tradicionalnom Savetovanju u organizaciji Srpskog nacionalnog komiteta Međunarodnog saveta za velike električne mreže – CIGRE Srbija, jedan od radova H-Bridges tima, čiji su autori Emilija Lukić i Isidora Dinčić u saradnji sa mentorom tima Aleksandrom Milićem, dobio nagradu za najbolji rad u okviru komiteta B4. Pored toga, rad Katarine Obradović, Emilije Lukić, Jovane Plavšić i njihovog mentora proglašen je za najbolji rad mladog autora u okviru sekcije za Elektroenergetiku na konferenciji ETRAN 2021. A najskorije, na 21. Internacionalnom simpozijumu energetske elektronike – Ee2021, Lazar Stojanović i Filip Bakić, takođe uz mentora Milića, osvojili su prvo mesto u kategoriji najboljih srpskih naučnih radova s temom Uticaj kašnjenja na stabilnost i performanse strujnog regulatora za mrežne invertore sa LCL filtrom.\nTu nije kraj uspesima ovih vrednih mladih ljudi. Na ovogodišnjem takmičenju za Najbolju tehnološku inovaciju u kategoriji studentskih timova, koje je održano 7. oktobra u prostorijama Rektorata Univerziteta u Beogradu, kao predstavnik Elektrotehničkog fakulteta, H-Bridges izneo je svoju ideju pod nazivom „Solar Bridge“. Ovo predstavlja modularni koncept samostalnog snabdevanja električnom energijom preko energije Sunca, koji je ovaj tim svrstao među pet najboljih u Srbiji i Republici Srpskoj, čime su pokazali da njihov projekat ima realnu mogućnost primene u svakodnevnom životu i predstavlja zalog za budućnost u proizvodnji čiste električne energije.\nH-Bridges tim je početkom jesenjeg semestra vršio prijem novih članova, za šta se prijavilo preko 70 studenata, većinom sa ETF-a, ali i sa drugih fakulteta Univerziteta u Beogradu. Ovakav odziv pokazuje sve veće interesovanje za učešće u timu i njihovom projektu. Svi članovi, podeljeni u podtimove za hardver, softver, razvoj štampane pločice i tim za odnose sa javnošću i kompanijama rade na hardverskom i softverskom rešenju, a osim tehničkih, usavršavaju i organizacione i preduzetničke veštine.\nPolufinalni i finalni deo IFEC takmičenja se dešavaju u zemljama širom sveta pa članovi H-Bridges tima imaju priliku da putuju i ujedno steknu nezaboravno iskustvo. Konkretno ovog puta, polufinalna runda biće održana marta 2022. godine u američkoj državi Teksas, u Hjustonu.\nIFEC takmičenje je jednogodišnji multidisciplinarni projekat koji studenti realizuju u sklopu zadate uže teme iz oblasti energetske efikasnosti i inovativnih rešenja. U prvoj fazi takmičenja šalje se predlog rešenja, zatim najbolji univerziteti bivaju pozvani u polufinale, a samo najuspešniji timovi odmeravaju svoje snage u finalnoj rundi. Prema pravilima, studenti samostalno rade na svim etapama projekta – razvijanju idejnog rešenja zadatka, izradi i testiranju fizičkog uređaja, pribavljanju svih potrebnih elemenata za rad, kao i sredstava za učestvovanje u polufinale i finale takmičenja.\nElektrotehnički fakultet u Beogradu je među najprestižnijim visokoškolskim ustanovama u Srbiji i regionu. Mnogobrojna dostignuća studenata, kao i posvećenost i stručnost profesora rezultirali su značajnim međunarodnim priznanjima. Pored Fakulteta, mnoge firme u Srbiji i u svetu prepoznaju značaj IFEC takmičenja i zadatka kojim se H-Bridges bavi pa im pomažu u vidu sponzorstava i donacija opreme i novčanih sedstava koja omogućavaju članovima da otputuju u polufinalnu i finalnu rundu takmičenja.\nKako do uspešne tekstilne industrije


Sastanak ministra Dačića sa predsednikom Nacionalne skupštine Republike Kube\nPrvi potpredsednik Vlade i ministar spoljnih poslova Republike Srbije Ivica Dačić sastao se predsednikom Nacionalne skupštine narodne vlasti Republike Kube Estebanom Lasom, u okviru prve zvanične posete kubanskog funkcionera Republici Srbiji.\nU srdačnom razgovoru potvrđeno je tradicionalno prijateljstvo i bliskost u stavovima, a razmatrane su mogućnosti za dalje unapređenje bilateralnih odnosa, pre svega, na ekonomskom planu. Predstavljeni su potencijali slobodne zone Marijel u Republici Kubi, a bilo je reči i o intenziviranju saradnje u oblasti zdravstva i poljoprivrede.\nPotvrđen je obostrani interes za očuvanje pozitivne dinamike političkog dijaloga, kao i međusobna podrška pitanjima od značaja. Naročito je istaknut kontinuitet principijelnog stava i podrške Republike Kube teritorijalnom integritetu i suverenitetu Republike Srbije.\nDogovorena je dalja komunikacija u pogledu buduće razmene poseta na visokom i najvišem nivou, a pozdravljena je i uspešna parlamentarna saradnja.


LSV: Vlast pravi upadljivu diskriminaciju građana Vojvodine - Infobrif\nObjavljeno 24.10.2019. u 17:32\nFoto: LSV, logo\nLiga socijaldemokrata Vojvodine (LSV) negodovala je danas što se od ukupno 167 kilometara novoizgrađanih auto-puteva u Srbiji u proteklom periodu, svega 17 kilometara nalazi u Vojvodini, i to na potezu od Kuzmina do Sremske Rače.\n„To su jedini kilometri modernih saobraćajnica koje će u skorije vreme dobiti Vojvođani. Ostalih 150 kilometara auto-puta građenih tokom ove godine su Miloš Veliki od Obrenovca do Preljine, deo kod Grdeličke klisure i Surčin – Obrenovac“, navedeno je u saopštenju LSV.\nStranka je zatražila od aktuelne vlasti da „ne pravi ovako upadljivu diskriminaciju građana Vojvodine“.\nPSG, LSV i SMS traže da tužilaštvo procesuira osobe zbog…\n„LSV traži od državnog vrha da kaže na osnovu kojih parametara i čije odluke je u Vojvodini izgrađeno deset puta manje autoputne infrastrukture“, zatražila je LSV.\nDodaje se da potvrda iznesenih činjenica može da se dobije „i u korporativnom filmu Javnog preduzeća Putevi Srbije gde se tokom desetominutnog nabrajanja neimarskih dostignuća ove firme Vojvodina ne pominje ni u jednoj sekundi“.\n„I ovih 17 kilometara dobili su Vojvođani slučajno, kao deo auto-puta za Sarajevo koji se uveliko priprema“, dodala je LSV.\nIako je najavljen i početak izgradnje Fruškogorskog koridora, do danas nije izgrađen „nijedan milimetar“, upozorava LSV i dodaje da su funkcioneri vladajuće stranke 21 put najavljivali početak tog posla.\nNovinarska udruženja: Novinar ima pravo da iznese lični stav\nKragujevac: Nikolić na samo devet odsto podrške


"NEDELJA ZA ZELENIJU VOJVODINU": Nove sadnice u Domu "Veternik" : Nadlanu.com\n"NEDELJA ZA ZELENIJU VOJVODINU": Nove sadnice u Domu "Veternik"\nObjavljeno 6. dec 2019. / 11:42:36\nAkcija je sprovedena i u krugu Specijalne bolnice za psihijatrijske bolesti "Sveti Vračevi" u Novom Kneževcu, gde je zasađeno 15 sadnica crnog bora. Tokom jučerašnjeg dana i u Vrbasu je održana akcija ozelenjavanja i pošumljavanja površina oko javnih ustanova, i to oko Opšte bolnice Vrbas i Gerontološkog centra, a predviđena je sadnja 500 sadnica crnog bora. U okviru akcije ozelenjavanja i u Opštoj Bolnici Senta zasađene su nove sadnice, ukupno 30 sadnica crnog bora, koje su zasađene u krugu i oko bolnice.\nU Dom „Veternik“ isporučene su 52 sadnice crnog bora. Akcija ozelenjavanja realizovana je 4. i 5. decembra, na 5 lokacija.\ngrad novi sadJavno preduzeće “Vojvodinašume”Nedelja za zeleniju VojvodinuPokrajinski sekretarijat za urbanizam i zažtitu životne sredineveternik


Izvještaj sa radionice održane u Upravi pomorske sigurnosti 19.10.2016.godine u Baru\nDatum kreiranja petak, 21 oktobar 2016 10:10\nU prostorijama Uprave pomorske sigurnosti u Baru, dana 19.10.2016. godine, održana je radionica vezana za unapređenje sistema izvještavanja sa brodova, sa posebnim naglaskom na izvještavanje o balastnim vodama, na kojoj je predstavljen jedan od rezultata projekta „Sistem upravljanja balastnim vodama za zaštitu Jadranskog mora“ (“Ballast Water Management System for Adriatic Sea Protection”) – BALMAS (www.balmas.eu), koji je kofinansiran sredstvima Evropske unije u okviru Jadranskog IPA programa.\nTV Vijesti emisija ''Boje jutra'' - Sigurnost na moru\nDatum kreiranja petak, 05 avgust 2016 06:32\nOvdje možete pogledati video klip emisije ''Boje jutra'', snimljene 04.08.2016.\nČlanak dnevni list Pobjeda, vezano za primjenu VTMIS sistema nadzora, informisanja i upravljanja pomorskim saobraćajem\nDatum kreiranja utorak, 02 avgust 2016 08:22\nOvdje možete preuzeti članak objavljen 31. 07. 2016. godine u dnevnom listu Pobjeda.\nPod lupom i najmanje plovilo u radijusu od gotovo 100 milja\nDatum kreiranja petak, 22 jul 2016 08:26\nPetnaesti sastanak ekspertske radne grupe za CleanSeaNet, Lisabon, 09. jun 2016.\nDatum kreiranja nedelja, 19 jun 2016 20:53\nU Lisabonu je, 09. juna 2016. godine, u organizaciji Evropske agencije za pomorsku sigurnost (EMSA - European Maritime Safety Agency), održan petnaesti sastanak ekspertske radne grupe za CleanSeaNet.\nDatum kreiranja četvrtak, 09 jun 2016 12:25\nVježba „Luka Kotor 2016“\nDatum kreiranja utorak, 15 mart 2016 11:16\nDana 14.03.2016. godine u Luci Kotor održana je inter-resorna vježba pod nazivom „Luka Kotor 2016“, koja je imala za cilj da testira kapacitete Crne Gore po pitanju zaštite mora od zagađenja uljem sa plovnih objekata. Ova i slične vježbe imaju za cilj da se testiraju procedure, uvježbanost ljudstva, funkcionalnost opreme i sredstava, ali i utvrde nedostaci, u cilju unaprijeđena nacionalnog sistema za hitno reagovanje.


Angio-sala najsavremenija u regionu – Institut za kardiovaskularne bolesti Dedinje\nHome/Vesti/Angio-sala najsavremenija u regionu\nInstitut za kardiovaskularne bolesti “Dedinje” ne gubi vreme u iščekivanju da zabruje građevinske mašine na gradilištu buduće zgrade “Dedinja 2”, već grabi napred, kako bi unapredio i osavremenio i svoje postojeće kapacitete. Svaki iskorak i pacijenti i doktori žudno iščekuju, jer, sve to daje nadu i otvara mogućnosti armiji onih koji boluju od kardiovaskularnih bolesti, a koji bi da se hospitalizuju baš u našoj kući, da će u njoj, uz što manje čekanja, naći svoje mesto. Zbog toga je ovaj 29. jun za Institut i njegove pacijente značajan datum: tog dana će biti svečano otvorena nova, najsavremenija angio-sala, koja će zameniti onu u kojoj su se 11 godina, bez predaha radile brojne interventne vaskularne i kardiološke procedure. No, to nije sve: na Institutu traje i montaža najsavremenijeg aparata za višeslojnu kompjuterizovanu tomografiju, popularnog skenera.\n-Proizvođač ove izuzetne opreme je renomirani “Filips”. Zahvaljujući izvanrednoj ponudi oni su izborili svoje mesto na “Dedinju”, pa bi se moglo reći da nije “Dedinje” odabralo “Filips”, već je ponuđenim povoljnostima “Filips” odabrao “Dedinje”, znajući da će najbolji promoter njihove visokokvalitetne opreme biti institucija visokog ranga, kakva je upravo naš Institut. Angio-sala je njihov proizvod poslednje generacije i višestruko prevazilazi dosadašnji tehnološki nivo. To je hibridna kateterizaciona sala koja po potrebi može biti konvertovana u operacionu salu, kako za kardiohirurgiju, tako i za vaskularnu hirurgiju, uz korištenje svih vizuelizacionih mogućnosti same angio-sale. Zahvaljujući savremenoj tehnologiji, u salu su inkorporirani svi sistemi koji su do sada, ali ne u toj meri, bili korišćeni kao dodatni aparati, a zahtevali su značajan prostor, smanjujući tako upotrebni komfor za potencijalne hibridne procedure – objašnjava dr Želimir Antonić, načelnik Odseka za neinvazivnu radiološku dijagnostiku na Institutu za kardiovaskularne bolesti “Dedinje”.\n-Angio-sala je opremljena velikim ekranom dijagonale 147 centimetara, koji se prilagođava proceduri prema željenoj veličini polja, uz integraciju slika i sa drugih dijagnostičkih izvora, a u slučaju ultrazvuka , i u realnom vremenu.\nU kućište pacijent-stola su integrisani alati za funkcionalno ispitivanje protoka kroz krvne sudove, kao i za ultrazvučnu vizuelizaciju unutar krvnog suda, što dodatno štedi prostor za hibridnu funkciju sale, a to zapravo znači da se u isto vreme mogu raditi i endovaskularne (kateterske) procedure i otvorena hirurgija. Ti alati podrazumevaju kompletnu kardiovaskularnu dijagnostiku, kako slikovnu, tako i funkcionlnu – kaže dr Antonić i kao izuzetno značajnu stvar naglašava da najnovija tehnologija ove sale značajno smanjuje zračenje, kako pacijenata, tako i operatera, a samim tim produžava i vek trajanja rendgenske cevi.\n– U odnosu na prethodnu, nova angio-sala je u skoro svim svojim svojstvima višestruki generacijski tehnološki pomak i jedna je od najsavremenijih u regionu. Instalirana je i nakon finog usklađivanja svih funkcija i obuke osoblja, prvi pacijent će se u njoj naći 29.juna, kada je predviđeno i svečano otvaranje.\nUskoro i novi skener\nUbrzo će biti zamenjen i stari skener na kojem je obavljeno više od 40.000 kardiovaskularnih dijagnostičkih procedura. U toku je instaliranje novog aparata za višeslojnu kompjuterizovanu tomografiju koji takođe predstavlja višestruki napredak u odnosu na prethodni aparat i po svojim osobinama i savremenosti prednjači u regionu, omogućavajući snimanje 256 tomografskih slika za 0,28 sekundi.\n-Novi skener ne samo da ima usavršene alate za obradu slike i informacija dobijenih tokom snimanja, već bitno smanjuje dozu X-zračenja kojom se opterećuju i pacijent, i sam aparat. Softverski paketi značajno poboljšavaju i ubrzavaju obradu važnih kliničkih informacija, skraćujući vreme između snimanja. To će povećati protok i broj dijagnostifikovanih pacijenata u odnosu na dosadašnje mogućnosti – obašnjava dr Želimir Antonić i ističe da je od izuzetne važnosti i činjenica da će server biti instaliran uz aparat, što će omogućiti istovremeni rad četiri radiologa i uvođenje telemedicine udaljenim pristupom, nezavisnim od mesta. Putem internet veze omogućeni su direktna komunikacija i prenos podataka, pa time i mogućnost konsultacija kako sa domaćim, tako i vodećim svetskim centrima koji se bave kardiovaskularnom medicinom.\nNaš sagovornik ističe da kombinacija ova dva nova aparata omogućava uvođenje novih procedura i značajno ih olakšava, te skraćuje vreme od precizne dijagnostike do adekvatne endovaskularne terapije.\n-Objasnimo to kroz primer potencijalnog pacijenta sa naglo zapušenom arterijom koja ishranjuje moždano tkivo, kod kojeg se anatomska i patoanatomska dijagnostika mogu uraditi vrlo precizno i u najkraćem mogućem roku. Nakon brze dijagnostike, pacijent se za svega nekoliko minuta može pripremiti za intervenciju otvaranja zapušenog krvnog suda, a sva procedura provesti u angio-sali, bez premeštanja, jer je ona istovremeno i operaciona. Na taj način se pacijent spašava od teškog invaliditeta čije posledice opterećuju pacijenta, ali i društvo u kojem živimo – kaže dr Antonić.


UGROŽENA SLOBODA MEDIJA U REGIONU\nU Beogradu predstavljeno istraživanje o medijskoj situaciji na Zapadnom Balkanu\nMedijski zakoni u državama regiona su generalno dobri ali je njihova implementacija loša što je dovelo do alarmantnog ugrožavanja medijskih sloboda na Zapadnom Balkanu, pokazalo je istraživanje o stanju slobode medija i bezbjednosti novinara u regionu, koje je sprovedeno prethodnih mjeseci i u Crnoj Gori, a predstavljeno danas na regionalnoj konferenciji u Beogradu.\nIstraživanje je urađeno u okviru projekta „Regionalna platforma Zapadnog Balkana za zastupanje slobode medija i bezbjednosti novinara“, u kojem učestvuje 5 novinarskih udruženja regiona, među kojima je i Sindikat medija Crne Gore a koji je finansijski podržan od strane Evropske komisije.\nDozvoliti Martinoviću da se brani sa slobode\nSMCG pisao Ustavnom sudu\nSindikat medija Crne Gore poslao je danas urgenciju Ustavnom sudu Crne Gore, povodom Ustavne žalbu koju je 12.10.2016. godine podnio Jovo M. Martinović, a u kojoj je tražio da mu se ukine pritvor.\nUrgenciju prenosimo u sjelosti:\nKOLIKO SU MEDIJI (NE)SLOBODNI A NOVINARI (NE)BEZBJEDNI?\nNezavisno udruženje novinara Srbije, u saradnji sa pet udruženja iz regiona, otvoriće u utorak 06. decembra, dvodnevnu regionalnu konferenciju tokom koje će biti predstavljeni rezultati istraživanja o nivou medijskih sloboda i bezbjednosti novinara na prostoru Zapadnog Balkana. Komparativna analiza će dati odgovore na pitanja kako se zemlje regiona porede kada su u pitanju pravna zaštita medija i novinarskih sloboda, položaj novinara u redakciji, profesionalna etika i nivo cenzure, kao i bezbjednost novinara i nekažnjivost napada na njih.\nOdnos opština prema lokalnim emiterima mora da se mjenja\nZa članove Sindikalne organizacije informativne djelatnosti, zaposlene u Radio televiziji Pljevlja, ključni problem je način finansiranja tog medija jer redovno imaju probleme sa Opštinom koja ne izmiruje redovno svoje obaveze.\nSindikalna organizacija infromativne djelatnosti dio je Sindikata medija od njegovog osnivanja, i predstavnici SMCG su u okviru redovnog obilaska članstva boravili i u Pljevljima.\nJavite se Građanskom institutu - prijavite problem\nPredstavnici medijskih udruženja Balkana u posjeti Briselu\nU zemljama Zapadnog Balkana u oblasti slobode medija konstatovan je nedostatak napretka u posljednje dvije godine, poručili su zvaničnici Evropske Unije tokom posjete predstavnika medijskih udruženja Zapadnog Balkana Briselu. Saopšteno je da taj nedostatak napretka ”nije dobar”, da je to naglašeno i u ovogodišnjim izvještajima Evropske Komisije o napretku zemalja regiona u procesu pridruživanja kao i da je to “jasna poruka vlastima u državama Zapadnog Balkana”.\nDopisnici gurnuti u drugi plan\nPojavom novih tehnologija i sve većom popularnošću društvenih mreža, dopisnici su gurnuti u drugi plan jer redakcije imaju uvijek alternativan način da dođu do informacija, rečeno je na sastanku predstavnika Sindikata medija Crne Gore sa dopisnicima iz Kolašina.\nPredstavnici Sindikata medija boravili su prethodne sedmice u radnoj posjeti opštini Kolašin i tom prilikom sastali su se sa medijskim radnicima iz tog grada.\nLOKALNI JAVNI SERVISI I DALJE U OZBILJNIM PROBLEMIMA\nLokalni javni servisi i dalje su u ozbiljnim problemima, potvrđeno je prilikom posjete predstavnika Sindikata medija Beranama, u nastavku obilaska članstva po Crnoj Gori, čiji je cilj upoznavanje sa situacijom u medijima i promocija rada SMCG.\nTokom sastanka sa zaposlenima u radiju Berane saopšteno je da je situacija u tom lokalnom javnom servisu i dalje prilično teška jer se zaposlenima duguje devet zarada.\n12 novembar 2016\nUručene prve članske karte SMCG\nPočeo novi krug posjeta medijima\nPredstavnici Sindikata medija počeli su novi krug posjeta medijima širom Crne Gore kako bi se bolje upoznali sa stanjem u medijima i poštovanjem radnih prava zaposlenih ali i kako bi im predstavili Predlog novog Granskog kolektivnog ugovora, koji je SMCG već poslao Uniji poslodavaca i zatražio početak pregovora o njegovom usvajanju.\nSolidarnost sa predsjednikom HND-a\nTraže efikasnu istragu povodom pokušaja ubistva Saše Lekovića\nNovinarske asocijacije iz regiona Zapadnog Balkana traže efikasnu istragu povodom pokušaja ubistva Saše Lekovića, predsjednika Hrvatskog novinarskog društva (HND).\nIstakli su da očekuju da će pokrenuta istraga utvrditi okolnosti u vezi sa oštećenjem Lekovićevog automobila po hitnom postupku.


Studentski klub: Potrebna zvanična reakcija Beograda na krizu u Crnoj Gori - 13.01.2020, Sputnik Srbija\nStudentski klub: Potrebna zvanična reakcija Beograda na krizu u Crnoj Gori\nStudenti Univerziteta u Beogradu predvođeni Studentskim klubom Pravnog fakulteta uručili su zahteve srpskim vlastima, pitajući se zbog čega je izostala njihova... 13.01.2020, Sputnik Srbija\n17:09 13.01.2020 (Osveženo: 17:32 13.01.2020)\n© Tanjug / TANJA VALICStudenti uručili zahteve za predsednika povodom krize u Crnoj Gori\nStudenti Univerziteta u Beogradu predvođeni Studentskim klubom Pravnog fakulteta uručili su zahteve srpskim vlastima, pitajući se zbog čega je izostala njihova zvanična reakcije na krizu u Crnoj Gori.\nZahtevi studenata izneti su na protestu koji je održan ispred Ambasade Republike Crne Gore, a uručivanjem zahteva studenti zahtevaju odgovor zvaničnog Beograda na dešavanja u Crnoj Gori povodom usvajanja spornog Zakona o slobodi veroispovesti.\nZvanična reakcija Beograda treba da sadrži tri zahteva\nPredsednik Studentskog kluba Pravnog fakulteta Nemanja Vučković govorio je okupljenim novinarima ispred zgrade Predsedništva o zahtevima i ciljevima koje su studenti postavili.\n„Jedan zahtev se odnosi na ugovor koji je potpisan 2014. godine između srpskih i crnogorskih vlasti, a odnosi se na smeštaj crnogorskih diplomata u četrdeset srpskih ambasada širom sveta. Mi tražimo da im se otkaže gostoprimstvo, tražimo da se raskine ugovor“, rekao je Vučković.\nStudenti zahtevaju da se zbog kršenja brojnih međunarodnih konvencija, kao što je Evropska konvencija o ljudskim pravima, izađe pred Savet bezbednosti Ujedinjenih nacija i Savet Evrope kako bi se na tim nivoima raspravilo o diskriminaciji Srba i Srpske pravoslavne crkve u Crnoj Gori.\nTreći zahtev je da ambasador Crne Gore u Srbiji Tarzan Milošević bude proglašen za personu non grata, kao i da odnosi između dve države budu svedeni na konzularni nivo.\nStudenti uručili zahteve srpskim vlastima u zgradi Predsedništva\n„Danas su apsolutno ugrožena prava SPC. Crnogorske vlasti planiraju da otimaju hramove i time direktno ugrožavaju imovinu SPC i Mitropolije crnogorsko- primorske, a time se ugrožavaju sloboda veroispovesti i ljudska prava. Pozivamo sve aktiviste, udruženja, organizacije i studente da nas podrže, a pozivamo i profesore Univerziteta u Beogradu da stanu iza svojih studenata“, istakao je Vučković.\nBez tenzije, ali da do reakcije dođe\nU svom govoru Vučković je istakao i da studenti ne žele da dođe do podizanja tenzija, već samo da se bez netrpeljivosti pokrenu konkretne reakcije.\n„Srpski narod ne može bez podrške srpskih institucija. Izuzetno je važna ta podrška. Jedina adresa na koju Srbi u Crnoj Gori mogu da se obrate je vlast u Srbiji. I pored podrške u finansijskom i bilo kojem drugom smislu, važna je podrška u institucionalnom smislu kako bi se sve ove stvari podigle na međunarodni nivo. Zato želimo da vidimo tu reakciju vlasti i nadamo se da će je biti, a ukoliko je ne bude svakako ćete već videti naše naredne korake“, odlučan je Vučković.\nIspred Predsedništva je takođe rečeno da će skupovi i dalje biti organizovani sve dok ne dođe do ispunjenja studentskih zahteva.\n„Nas zanimaju srpske institucije, zanima nas stav Srpske pravoslavne crkve ovde u Beogradu, nas ne zanima Milo Đukanović, za kog znamo da je na neki način izdao sve interese koje je ranije zastupao — nekada je bio Srbin, sada je postao Dukljanin, i njegovo vreme polako prolazi.“\nPozvani su i svi ljudi dobre volje da se priključe protestu koji je zakazan za 17. januar u 18 časova ispred Crkve Svetog Marka, odakle će se ići u šetnju do Patrijaršije.\nStudenti uručili zahteve za predsednika povodom krize u Crnoj Gori\n„Pozivamo na miran skup i ograđujemo se od paljenja zastave na skupu koji smo organizovali, zato što je to sigurno proizvod nekog dogovora struktura iz Podgorice da ovde u Beogradu dođu maskirana lica koja niko ne poznaje, kako bi se to u Crnoj Gori predstavilo kao srpska agresija i divljanje. Mi želimo miran skup, da to prođe dostojanstveno i u skladu sa temom o kojoj se razgovara, a to su imovina SPC u Crnoj Gori i sloboda veroispovesti“, objašnjava predsednik Studentskog kluba Pravnog fakulteta.\nPodrška patrijarha Irineja\nDanilo Mladenović sa Medicinskog fakulteta izjavio je da su studenti dobili pisanu podršku srpskog patrijarha, kog su pozvali da govori na skupu ispred Crkve Svetog Marka.\n„Ono što nam daje dodatni vetar u leđa i što nam uliva poverenje da radimo pravu stvar jeste i podrška srpskog patrijarha koju smo dobili u pisanoj formi i nadamo se da će nam se on ili neko ispred Patrijaršije obratiti i podržati skup svojim govorom, a pismo podrške očekujemo i od Mitropolije crnogorsko- primorske. Pozivamo sve ljude dobre volje da nam se priključe u petak i da još jednom pozovemo na mir, ljubav i bratsku slogu između naroda u Srbiji i Crnoj Gori“, zaključio je Mladenović.


Stefanovski: Džez je otvorenost duha\nI. Đ. 30. maja 2017. 03:00\nRasprodatim koncertima Vlatka Stefanovskog i niške grupe „Eyot“, završen je 33.Valjevski džez festival, a slavni makedonski gitarista ističe da je „džez otvorenost duha“.\nIzborom novog umetničkog direktora Milana Đurđevića, ove godine je napravljen zaokret kroz otvaranje ka „world music“ trendovima, ali uz poštovanje tradicije koju nesumnjivo ima jedna od najdugovečnijih manifestacija ovog tipa na prostorima nekadašnje države.\n„Džez je postao toliko široka kategorija. Ulazi i izlazi iz džeza puno toga. Ako je Erik Klepton, koji nije džez muzičar, mogao da svira na Montre džez festivalu, ako je Bi Bi King mogao da svira na Montre džez festivalu, zašto ja ne bih mogao da sviram na Valjevskom džez festivalu“, izjavio je Stefanovski.\nOn naglašava da džez nije samo sving.\n„Džez je otvorenost duha, uma i svi koji daju sebi za pravo, imaju hrabrosti i samopouzdanja da se bace u hladnu ili toplu vodu improvizacije, mogu se nazvati dzez muzičarima. Oni koji u trenutku smišljaju melodije, bilo da su brze, spore, vesele ili tužne, oni sebe mogu nazvati džez muzičarima“, naglasio je Vlatko Stefanovski, čiji je rasprodat koncert bio i kruna ovogodišnjeg Valjevskog džez festivala.\nSutra se proslavlja Svetski dan džeza\nNovi koncept festivala, nazvan „New jaž moment“, naišao je na izuzetno odobravanje i interesovanje publike pa je, kako ističu organizatori, sala valjevskog Centra za kulturu bila puna sve tri večeri.\nUvod su napravile tri valjevske džezerke u programu „Dame pevaju džez“ – Irena Blagojević, Jelena Kovačević i Anđelka Simić, a prvog dana zvaničnog programa nastupili su Slobodan Trkulja sa kvintetom i Miško Plavi trio sa Vasilom Hadžimanovim i Lenom Kovačević.\nKuriozitet je svakako bio veliki koncert Del Arno benda na otvorenom, na bini ispred tržnog centra Stop Shop, a na dobar prijem publike naišla je i austrijska saksofonistkinja Edit Letner.\n„Valjevo ima sve potencijale da od ovog festivala napravi događaj koji će prevazići značaj lokalnog dešavanja. Želja nam je da za koju godinu odabrana publika iz regiona zabeleži Valjevski džez festival na mapi manifestacija ovog tipa koje se ne propuštaju, zahvaljujući kojoj će čitav grad živeti muziku i koja će doneti sasvim novu energiju“, istakao je novi umetnički direktor Milan Đurđević.\nFestival su podržali Grad Valjevo, Ministarstvo kulture i informisanja, SOKOJ i valjevski privrednici.


Vesti online / Sport / Fudbal / Iguain izgubio spor sa Napolijem\nIguain izgubio spor sa Napolijem\nGolgeter Juventusa Gonzalo Iguain izgubio je na sudu spor sa Napolijem jer je odbijen njegov zahtev da od bivšeg kluba dobije 600.000 evra na osnovu navodnih neplaćenih marketinških prava.\nIzgubio spor: Gonzalo Iguain\nArgentinski fudbaler je izgubio spor jer njegovi advokati nisu dostavili odgovarajuću dokumentaciju, pa je sada na njemu da plati sudske troškove.\n- Napoli je pobedio na osnovu sudskih pravila - objavio je klub sa San Paola na svom Tviter profilu.\nIguain je prošlog leta prešao u Juventus za 94 miliona evra, koliko je iznosila otkupna klauzula, i momentalno postao izdajnik kod navijača Napolija. On je od 2013. do 2016. godine u Napoliju imao status zvezde i omiljenog igrača, postigao je 91 gol na 146 utakmica, ali je odlučio da pređe u redove rivala u borbi za Skudeto.\nFUDBAL Arsenal nudi 65 miliona evra i Žirua za Iguaina\nFUDBAL Inter ne da Ikardija Napoliju ni za 60 miliona evra\nFUDBAL Iguain stigao u Torino: Želim Ligu šampiona sa Juventusom\nFUDBAL Serija A: Iguain odgovorio golom Napolitancima na uvrede i pretnje


Pripremno ročište Preliću za ubistvo Tatona\nBeta 25. oktobra 2015. 10:05\nU Višem sudu u Beogradu sutra bi trebalo da se održi pripremno ročište u ponovljenom sudskom procesu protiv navijača Partizana Đorđa Prelića, zbog optužbi da je jedan od organizatora nereda u kojima je ubijen francuski navijač Bris Taton 2009. godine u centru Beograda.\nTo je drugi put da se zakazuje pripremno ročište, jer je prethodni put odloženo iz tehničkih i procesnih razloga.\nU ponovljenom postupku Preliću kazna može biti potvrđena, smanjena ili ukinuta, jedino ne može biti povećana.\nSud je naložio ponovljeno suđenje, pošto je Prelić u odsustvu osuđen kao organizator ubistva 2011. godine. On je tada osuđen na 35 godina zatvora, ali mu je kazna godinu kasnije, odlukom Apelacionog suda smanjena na 15 godina.\nPrelić je bio nedostupan pravosudnim organima sve do 4. juna ove godine, kada je izručen iz Španije, pošto je u februaru 2013. godine uhapšen u blizini Barselone po srpskoj poternici.\nBris Taton je pretučen 17. septembra 2009. godine na Obilićevom vencu, uoči fudbalske utakmice Partizana i francuskog Tuluza. Od povreda je preminuo 29. septembra 2009.\nU procesu za njegovo ubistvo navijači su osuđeni na ukupno 106 godina zatvora, a neki od njih su već odslužili kazne. Pravosudnim organima i dalje je nedostupan Dejan Puzigaća koji je osuđen na 14 godina zatvora.\nOn je početkom septembra po poternici uhapšen u Atini gde se nalazi u ekstradicionom pritvoru. Kako je rečeno agenciji Beta u Ministarstvu pravde, uskoro će njegov predmet biti preveden na grčki, na osnovu čega će sud te zemlje odlučivati da li će ga izručiti Srbiji.\nTeška saobraćajna nesreća kod Arilja: Vozač „punta“ poginuo pokušavajući…\nSaslušana žrtva vršnjačkog nasilja u Aranđelovcu, evo šta je…\nUžas u Bečeju: Maloletnici zlostavljali staricu, radili joj…\nJoš jedna žrtva trenda: Htela je da snimi selfi na prozoru,…\nUbistvo kod Golupca: Usmrtio druga hicem iz pištolja zbog…\nTeška saobraćajna nesreća kod Arilja: Vozač…


Takmičenje za najbolju tehnološku inovaciju u Srbiji neprekidno se održava počev od 2005. godine i u ovoj godini je trinaesto po redu.\nPartneri koji, zajedno sa Privrednom komorom Srbije, rade na unapređenju konkuretnosti i prepoznatljivosti srpske privrede i učestvuju u organizaciji Takmičenja za najbolju tehnološku inovaciju su Ministarstvu prosvete, nauke i tehnološkog razvoja, Tehnološko-metalurški fakultet iz Beograda, Fakultet tehničkih nauka iz Novog Sada i Radio-televizija Srbije.\nZainteresovani timovi, sačinjeni od najmanje tri člana, mogu da se prijave na Takmičenje za najbolju tehnološku inovaciju i bore za titulu najbolje inovacije u Srbiji za 2017. godinu. Benefiti koje timovi mogu imati od učešća na takmičenju, u periodu od maja do decembra, su besplatna edukacija kroz 13 treninga, promocija u medijima i na sajamskim priredbama, tokom i nakon takmičenja, kao i novčane nagrade za najbolje takmičare.\nRok za prijavljivanje timova je 20. april 2017, dok je finale takmičenja zakazano za 21. decembar 2017, uz direktan prenos na programu Radio televizije Srbije. Početni nagradni fond ove godine iznosi 4.000.000 dinara.\nViše informacija o načinu prijave i pravilima učestvovanja, možete pronaći na www.inovacija.org


KONKURS ZA IZBOR OMLADINSKIH DELEGATA SRBIJE U UJEDINJENIM NACIJAMA - OpeNS\nUz podršku Ministarstva spoljnih poslova i Ministarstva omladine i sporta Republike Srbije, uspostavljen je institucionalni okvir zvaničnog izbora mladih predstavnika. Tokom tri ciklusa stečena su iskustva za razvoj i održivost projekta u skladu sa relevantnim dokumentima UN i omladinske politike u Srbiji.\nDonator projekta je od 2018. godine Omladinski savez udruženja „Novi Sad omladinska prestonica Evrope – OPENS“. Dok su partneri projekta: Krovna organizacija mladih Srbije i Nacionalna asocijacija kancelarija za mlade.\nViše informacija možete videti na linku: www.unaserbia.rs/youth-delegate, gde se nalazi i sama Aplikacija.\nZa dodatne informacije možete se informisati putem telefona: 011/322-4648 ili 063/202-463.


Predsednik Thaçi: Sporazum sa Srbijom neophodan za učlanjenje Kosova u EU, NATO i OUN - Novosti i Događanja - Predsednik Republike Kosova - Hashim Thaçi\nPredsednik Thaçi: Sporazum sa Srbijom neophodan za učlanjenje Kosova u EU, NATO i OUN\nPriština, 28. jun – Predsednik Republike Kosovo, Hashim Thaçi je održao konferenciju za medije nakon povratka iz Brisela, gde je učestvovao na prvom sastanku poslednje faze dijaloga o normalizaciji odnosa između Kosova i Srbije.\nPredsednik Thaçi je istakao da se 24. juna, u skladu sa njegovim ustavnim i zakonskim mandatom, posredstvom visoke predstavnice EU, gospođe Federike Mogerini, u Briselu sastao sa predsednikom Srbije, Aleksandrom Vučićem.\nOvaj sastanak, prema njegovom mišljenju, predstavlja poslednju fazu dijaloga između Kosova i Srbije.\n„U ovoj završnoj fazi težimo postizanju sveobuhvatnog sporazuma, pravno i internacionalno obavezujućeg, o normalizaciji odnosa između naše dve države i naša dva naroda, o izgradnji dobrih susedskih odnosa i recipročnom priznavanju između naše dve države“, rekao je predsednik.\nOn je dodao da je više od dve decenije Kosovo tražilo dijalog, kao jedino sredstvo za rešavanje otvorenih pitanja, za rešavanje sukoba između Kosova i Srbije. Predsednik Thaçi je istakao da je tokom ovog procesa Kosovo bilo konstruktivno i otvoreno za svaki sastanak i svaku inicijativu, kako bi ostvarilo težnju naših građana za boljim životom.\n„I na poslednjem sastanku bili smo saradnici u traženju modaliteta i opcija za ono što je moguće postići u ovom procesu, ali i u sagledavanju onoga što je nemoguće očekivati u poslednjoj fazi dijaloga“, dodao je on.\nPredsednik je najavio naredne sastanke, na kojima će se diskutovati i pregovarati o srži konačnog sporazuma.\n„Za sada se inicijalno razgovaralo o okviru sporazuma. Ništa više od toga. Očekujemo poziv visoke predstavnice Mogerini za naredni sastanak, koji očekujemo da će se desiti brzo“, rekao je pred novinarima, dodajući da se već sada zna da će konačan sporazum biti pravno i internacionalno obavezujući za sve strane.\nPredsednik Thaçi je istakao da pozdravlja činjenicu što su se čitav politički spektar na Kosovu, civilno društvo, mediji, akademski svet izjasnili u korist dijaloga.\n„Političke partije vladine koalicija, kao i opozicione, održavaju unutrašnji politički dijalog za političkim stolovima koji su održani ovih dan a i verujem da su u završnoj fazi donošenja adekvatne odluke o načinu njihovog obuhvatanja u ovaj proces“, rekao je on.\nPrema njegovom mišljenju ključno je da se konsenzus o dijalogu što pre postigne jer vreme teče, proces ide napred i ne možemo zastati u ovom procesu.\nOn je ponovo pozvao i stručnjake, akademike, civilno društvo i medije da postanu deo ove diskusije. To će, prema njegovom mišljenju, obezbediti ekspertizu, potrebnu spremu, ali i politički i društveni konsenzus za proces, dodajući da druge komponente procesa treba da budu transparentnost i odgovornost.\n„S toga, ponavljam, spreman sam da se kao što sam to činio i na ranijim pozicijama, sada kao predsednik Republike Kosovo, obratim Skupštini Kosova, pa čak i vladi i da obavestim poslanike i građane Kosova o ovoj zaključnoj fazi dijaloga. Na samom kraju, sporazum će se poslati Skupštini Kosova, kako bi mu se udario pečat usvajanja od strane predstavnika naroda“, ocenio je.\nŠef države očekuje da će razgovori u poslednjoj fazi biti teški, ali je postizanje sveobuhvatnog sporazuma sa Srbijom neophodno radi našeg cilja da postanemo država članica OUN-a, da ubrzamo proces integrisanja Kosova u Evropsku uniju i NATO Pakt, kako bismo obezbedili zasluženo mesto Kosova u međunarodnoj areni.\n„Na kraju procesa treba da se dogodi recipročno priznavanje. Inače, ovi pregovori bi bili besmisleni“, istakao je on.\nPrema njegovom mišljenu, i EU i njene članice su takođe, više nego ikada do sada, zainteresovane da se postigne sporazum o normalizaciji, kao neophodan uslov za učlanjenje Kosova i Srbije u EU.\n„Želim da uverim građane Kosova da će proces biti transparentan i odgovoran i da će se rukovoditi institucionalno i odgovorno, a još jednom želim da ih uverim da ću braniti interes Kosova, kao što sam i činio čitavog života“, rekao je on.\nPrema njegovom mišljenju, neće biti crvenih linija, koje je imala Kontakt grupa u slučaju razgovora u Beča. Prema njegovom mišljenju, elaboriraće se samo teme o kojima se slože obe strane, kao mogućnosti koje će dovesti do postizanja konačnog sporazuma.\n„Neće biti drugih privremenih sporazuma. Strankama neće biti dozvoljeno da uslovljavaju pregovore ovim ili onim pitanjem. Konačan sporazum treba da bude dizajniran u okviru kriterijuma, standarda i vrednosti evropske perspektive“, dodao je on.\nPredsednik Thaçi je još jednom pozvao politički spektar, civilno društvo i sve zainteresovane da se uključe u proces dijaloga.\n„Borba sa Srbijom se odvija sada, za stolom u Briselu, a ne praznim monolozima u televizijskim studijima“, rekao je on.\nNa samom kraju, predsednik je istakao da je odbijanje učestvovanja u pregovorima izbegavanje bitke koja sada treba da se vodi.


Zlatibor produbljuje saradnju sa Republikom Srpskom - Užicka Republika Press\nZlatibor produbljuje saradnju sa Republikom Srpskom\nZlatibor predstavlja turistički brend celog regiona, i to u svim oblastima koje ova planina nudi, rekao je Predrag Gluhaković, ministar turizma u Vladi Republike Srpske, i dodao da ova zemlja želi da sa\nZlatiborom ima još kvalitetniju i čvršću saradnju. Gluhaković navodi da je ovo zasluga svih turističkih radnika i da im je želja da se sva pozitivna iskustva sa Zlatibora prenesu u Republiku Srpsku, a i obratno. Ministar je naglasio da ga raduje što će gosti iz Republike Srpske moći da borave po povoljnijim uslovima na Zlatiboru.\nArsen Đurić je rekao da je cilj potpisivanja protokola upravo stvaranje regionalnog turističkog proizvoda, zajednički nastupi na inostranim sajmovima i promocija na dalekim turističkim tržištima. Istakao je da\nTuristička organizacija Zlatibor već tradicionalno ima odličnu saradnju sa Ministarstvom turizma Vlade Republike Srpske, kao i sa svim turističkim organizacijama. Kao primer je naveo dobru saradnju između Višegrada i Zlatibora, koji se ogleda u tome da se za goste sa Zlatibora svakodnevno organizuju izleti do Andrićgrada i starog mosta Mehmed – paše Sokolovića.


Uhapšen bivši načelnik Policijske uprave u Požarevcu | Boom93\nU akciji policije i beogradskog tužilaštva uhapšen je bivši pomoćnik načelnika Uprave kriminalističke policije MUP Srbije i nekadašnji načelnik Policijske uprave u Požarevcu, Dejan Radenković, pišu Novosti.\nRadenkovića (45) je osumnjičen da je kao izvršni direktor firme „Gasop“ iz Beograda dao 1.000 evra mita Dejanu Gavriloviću (49), šefu Odseka za lokalni ekonomski razvoj opštine Boljevac i predsedniku Komisije za nabavku specijalizovanog vozila za gašenje šumskih požara sa opremom.\nPored njih dvojice, privedeni su i Radoslav Radojičić, direktor „Gasopa“ (68), i finansijski direktor ove beogradske firme Mirela Spasić (42).\nRadenković je, inače, napustio MUP prošle godine.Uhapšenoj četvorki određeno je policijsko zadržavanje do 48 sati, a po isteku će sa krivičnom prijavom biti privedeni višem javnom tužiocu.\nDa li nam je potreban zatvoreni bazen?


Selidba predstavlja jedan jako kompleksan posao i u slučaju da jedan proces nije dobro isplaniran cela selidba nailazi na problem. Naše veliko iskustvo u obavljanju preseljenja nam daje za pravo da slobodno možemo garantovati da ni jedan selidba ne može dva puta da se ponovi, jednostavno svaka selidba je priča za sebe i potrebno je uložiti dosta vremena za njeno realizovanje. Prva faza u planiranju selidbe Beograd je vaše stupanje u kontakt sa nama, posle toga sledi detaljan razgovor u kome je potrebno da saznamo što više informacija, ali nekada i to nije dovoljno i iz tog razloga za veće selidbe vršimo besplatu procenu selidbe na teritoriji Beograda.\nBesplatna procena selidbe, izlazak na teren\nZa sve veće selidbe kako fizičkih tako i pravnih lica izlazimo na teren radi procene obima posla, i cene koštanja te usluge. Pored naravno lokacija sa kojih se selidba obavlja na licu mesta se uviđaju i ostali jako bitni detalji koji utiču na cene selidbe. Za početak odmah pri ulasku u prostor iz koga se stvari nose utvrđujemo sam pristup vozila koje je potrebno za prevoz stvari, i najlakšu mogućnost parkinga što bliže ulazu. Sledeće na “tapetu” procene je prolaz kroz objekat, broj stepenika, ako je zgrada u pitanju ili višespratnica i tačan sprat sa kog se stvari spuštaju, postojanje lifta itd. Kada uđemo u prostor iz koga se nameštaj seli, detaljno se popišu sve stvari i pažljivo pogledaju zbog procene za uslugom motaže i demontaže i da li je istu potrebno raditi, uz naravno zaštitu stvari. Kada se popuni spisak stvari sledeća procena je da li koristiti kombi prevoz ili kamionski prevoz, ili možda više tura sa kombijem zbog strogog centra grada. Sve to po potrebi obavljamo i na drugoj lokaciji gde se voze stvari, osim naravno procene stvari.\nVažnost koje ima besplatna procena selidbe\nVeliku važnost pridajemo proceni selidbe Beograd posebno zbog specifičnosti gradskih gužvi parkinga i samih objekata koji su svi na neki svoj šablon rađeni. Prednost koje besplatna procena znači za obe strane je ta što posle iste nikakva promena cene nije moguća, osim naravno ako se vaši zahtevi u međuvremenu ne promene. Sve velike selidbe je potrebno minimum dan ranije rezervisati iz prostog razloga da imamo vremena da organizujemo sve kako bi selidba protekla u najboljem redu. Pozovite nas i zakažite svoju besplatnu procenu selidbe i obezbedite sebi pouzdanu firmu posle čijeg obavljenog posla glava Vas neće boleti.


Superliga Arhive - Stranica 105 od 124 - Admiral Bet SPORT\nBivši reprezentativac opet među "Zmajevima"\nAuthor Srđan OrsićPosted on 31. avgusta 2018. 21:16\nU danu kada je Voždovac trampio fudbalera sa novosadskom Vojvodinom, u redove "Zmajeva" vratio se i naš bivši mladi i olimpijski reprezentativac Marko Jovanović. Jovanović, koji je prethodnu sezonu...\nVojvodina i Voždovac se menjali za fudbalere!\nAuthor Srđan OrsićPosted on 31. avgusta 2018. 20:56\nU smiraj prelaznog roka, fudbalski klubovi Vojvodina i Voždovac dogovorili su za naš fudbal nesvakidašnji potez: naime, Novosađani i "Zmajevi" razmenili su fudbalere! Put prestoničkog stadiona na krovu tržnog...\nMačva odnela ceo plen iz Lučana – Prvi poraz Mladosti\nAuthor Stefan CvetkovićPosted on 31. avgusta 2018. 20:17 31. avgusta 2018. 20:43\nOtvoreno je sedmo kolo u Superligi Srbije, duelom između Mladosti i Mačve u Lučanima. Mladost je u ovaj meč ušla kao neporažena ekipa posle šest kola, ali taj status...\nVreme je za derbi na "Karađorđu", nastavlja se Super liga\nAuthor Milovan LonginovPosted on 31. avgusta 2018. 10:36\nFudbalsko prvenstvo Srbije nastaviće se za vikend utakmicama šestog kola, a lider Crvena zvezda posle plasmana u Ligu šampiona gostovaće Vojvodini. Zvezda je u sredu izborila grupnu fazu Lige...\nVojvodinaši složni: Novosađani, BOJKOT!\nAuthor Srđan OrsićPosted on 30. avgusta 2018. 12:25 30. avgusta 2018. 12:26\nNavijači fudbalskog kluba Vojvodina ne odustaju od svojih zahteva, kojima žele da zaštite, kako oni kažu, svoja građanska i ljudska prava. Zbog svega već ranije istaknutog, svih sukoba i...\nDete Crvene zvezde od danas u Vojvodini\nAuthor Milovan LonginovPosted on 29. avgusta 2018. 13:09\nDosadašnji vezista slovenačkog Krškog Nemanja Ahčin danas je potpisao trogodišnji ugovor sa Vojvodinom, potvrđeno je na sajtu kluba. Fudbalski klub Vojvodina danas je angažovao još jednog novog igrača u...\nEvropska pojačanja za evropsku Vošu\nAuthor Mladen BorockiPosted on 28. avgusta 2018. 12:00 28. avgusta 2018. 11:45\nVezista subotičkog Spartaka Ognjen Đuričin (22) i napadač belgijskog Genta Darko Bjedov (29) i zvanično su postali novi fudbaleri Vojvodine. 22-godišnji Đuričin koji igra na poziciji desnog krila zablistao...\nDomaći fudbal Međunarodni fudbal Reprezentacije Superliga\nCrna Gora objavila spisak: Pola igrača iz Superlige\nAuthor Marko KulićPosted on 27. avgusta 2018. 19:37 27. avgusta 2018. 21:06\nSelektor reprezentacije Crne Gore, Ljubiša Tumbaković objavio je spisak igrača za utakmice protiv Rumunije i Litvanije u Ligi nacija. "Sokolovi" se nalaze u grupi i sa reprezentacijom Srbije. Bivši...\nMarko Mišković napustio Napredak\nAuthor Marko KulićPosted on 27. avgusta 2018. 18:19 27. avgusta 2018. 18:13\nPredsednik kruševačkog Napretka, Marko Mišković, napustio je tu funkciju nezadovoljan suđenjem na meču između njegove ekipe i Radničkog iz Niša. Ta utakmica je završena rezultatom 3:3, a glavni razlog...\nKosanović: Eto, ispada da nema čovek pravo ni da p..a!\nAuthor Srđan OrsićPosted on 27. avgusta 2018. 14:00 27. avgusta 2018. 13:38\nJedan od derbija minulog kola srpske Superlige igran je u Nišu, gde su na Čairu domaći Radnički i Napredak iz Kruševca odigrali meč bez pobednika, okončan rezultatom 3:3. Pored...\nKada imate sreću na žrebu: Dobili 36,000 £ i prolaz u narednu rundu bez igranja! 22. oktobra 2019. 15:22\n21. oktobra 2019. 18:42


RTS :: Smajlovićeva o Crnoj Gori: Od Henrija VIII nije bilo vladara koji pravi crkvu\nPolitika Smajlovićeva o Crnoj Gori: Od Henrija VIII nije bilo vladara koji pravi crkvu\nčetvrtak, 21. maj 2020, 08:00 -> 15:26\nKolumnista "Nedeljnika" Ljiljana Smajlović kaže za RTS, povodom izjave predsednika Crne Gore Mila Đukanovića o formiranju crkve nacionalnih Crnogoraca, da je to zaokret od evropske istorije. Podela između crkve i države je temeljni evropski princip, ukazuje Smajlovićeva.\nLjiljana Smajlović je, govoreći o porukama Mila Đukanovića vezanim za kritike SPC i formiranje crkve nacionalnih Crnogoraca, rekla da postoje razni mehanizmi alarmiranja međunarodne zajednice, ali smatra da je glavni mehanizam da se govori o tome šta se dešava.\nKaže da Đukanović možda nije radikalniji u svojim namerama, ali ih otvorenije saopštava. "Ovo dugo nije bilo u evropskoj istoriji, od Henrija VIII (engleski kralj iz 16. veka) nije bilo državnog vladara koji pravi crkvu", istakla je Smajlovićeva gostujući u Dnevniku RTS-a.\nUkazuje da je to zaokret od evropske istorije. "Milo je ranije zvučao kao moderni evropski lider, koji je u dosluhu sa onim što je evropski trend, ali sada kada ovo govori, vladika Joanikije zvuči evropskije od njega, a da ne govorimo o Gojku Peroviću. Podela između crkve i države je temeljni evropski princip", navodi Smajlovićeva.\n"To da šef države saopštava – napravio sam državu, naciju, jezik, sad ću napraviti crkvu, to je možda stvarno veliko bacanje izazova pred građane koji se očigledno i dalje smatraju vernicima Srpske pravoslavne crkve", ocenjuje Smajlovićeva.\nGovoreći o reakciji u nemačkom Bundestagu, gde su neki poslanici tražili da se ispita šta se dešava u Crnoj Gori, Smajlovićeva kaže da je to nije iznenadilo, jer je to reakcija ljudi iz Alternative za Nemačku.\nOcenjuje da je reakcija Vašingtona, koji poziva na uzdržanost, potpuno anemična i ne smatra da je američki predsednik Donald Tramp stao na srpsku stranu.\nProtesti i večaras u nekoliko gradova Srbije


RTCG - Radio Televizija Crne Gore - Nacionalni javni servis :: Ekonomija :: Huavej koristio ofšor firme za lobiranje u CG\nM.V/M.M.Lj. [ Krik.rs ]\n27. 10. 2021. 14:55 >> 15:01 3\nHuavej koristio ofšor firme za lobiranje u CG\nKineski tehnološki gigant „Huavej“ godinama je, preko ofšor firmi na Panami i Britanskim Devičanskim Ostrvima, imao tajne ugovore sa ljudima koji su bili blisko povezani sa srbijanskom državnom kompanijom „Telekom“, čiji je cilj bio uspostavljanje dobrih odnosa sa telekomunikacionim operaterima u Srbiji i Crnoj Gori, ali i sa predstavnicima vlasti. To otkrivaju dokumenta iz projekta „Pandorini papiri“ koje prenosi beogradski portal Krik.\nKako piše Krik, prvi ugovori su potpisani 2007, kada je „Huavej“ tek uspostavljao poslove u Srbiji, dok je posljednji ugovor koji se nalazi među procurelim dokumentima sačinjen 1. januara 2014. godine – neposredno prije nego što je „Huavej“ postao jedan od najvažnijih partnera „Telekoma“.\nOvaj ugovor iz 2014, čiju kopiju posjeduju novinari Krika, otkriva šta su firme radile za „Huavej“.\n„Huavej“ je, prema ovom konsultantskom ugovoru vrijednom 359.000 eura, angažovao „Roflaj“ da uspostavi dobre odnose sa telekomunikacionim operaterima u Srbiji i Crnoj Gori, ali i sa predstavnicima vlasti. Osim toga, „Huaveju“ je trebalo da pomogne da dobije neophodne dozvole za rad u Srbiji i „izvrši obaveze iz ugovora koji će potpisati ‘Huavej’ i (telekomunikacioni operater)“, prenosi Krik.\nHuavej Pandora papiri\nTužilaštvo ima mehanizme da riješi aferu "Pandora papiri"\n24. 11. 2021. 3\n19. 11. 2021. 14\nNalaz ukazuje na samoubistvo Bulatovića\n19. 11. 2021. 3\nSa Eskobarom i o Pandora papirima i Telekomu\n09. 11. 2021. 7\n12:46 Podrška od 8 odsto, nastavak dobrih rezultata za SD


Broj zaposlenih u javnom sektoru RS – brojka koja neprestano raste – mojKontakt portal – Radio Televizija Kontakt\nTo znači da je mjesečno u prosjeku u javnom sektoru Srpske zapošljavano više od 150 radnika.\nPrema podacima Zavoda za statistiku RS u javnom sektoru RS na kraju septembra ove godine bilo je zaposleno 74.199 ljudi, dok je na kraju 2012. radilo 72.793 ljudi. Ako se podaci iz septembra ove godine porede sa onima iz marta vidimo da je došlo do smanjenja broja zaposlenih u javnom sektoru, s obzirom na to da je na kraju marta bio zaposlen 74.591 radnik.\nOvome treba dodati, prema podacima iz oktobra ove godine, 242.000 penzionera, te korisnike dječijeg i materinskog dodataka, kojih ima ukupno 34.109, a koji su takođe na teretu budžeta. Od oko 155.000 nezaposlenih, dio njih ima neku vrstu naknade, tako da broj onih koji žive na teret republičke kase dostiže 450.000.\nPad broja zaposlenih u privatnom sektoru\nS druge strane, nastavljen je pad broja zaposlenih u privatnom sektoru, tako da je na kraju septembra bilo zaposleno 122.671 radnika, dok je na kraju 2012. ovaj sektor brojao 119.464 ljudi.\nKada su u pitanju mješoviti i zadružni sektor i tu je došlo do pada broja zaposlenih. Tako je mješoviti sektor na kraju septembra zapošljavao 42.844 radnika, a na kraju prošle godine 45.271 radnika.\nS druge strane, zadružni koji je broji najmanje zaposlenih na kraju septembra imao je 591 zaposlenog, a na kraju 2012. godine 650. Na kraju 2012. u RS je bilo zaposleno ukupno 238.178 radnika, dok je na kraju septembra bilo ukupno 240.305 radnika.\nPrema procjenama Zavoda za statistiku RS, u 2012. godini Srpska je imala 236.975 radnika.\n(Kontakt radio/Glas Srpske)